sagorsarker/bangla-wikipedia huggingface dataset:
ছয় দফা আন্দোলন

ছয় দফা আন্দোলন বাংলাদেশের একটি ঐতিহাসিক ও গুরুত্বপূর্ণ রাজনৈতিক ঘটনা। ১৯৬৬ সালের ৫ ও ৬ ফেব্রুয়ারি পাকিস্তানের লাহোরে অনুষ্ঠিত বিরোধী রাজনৈতিক দলগুলোর এক সম্মেলনে আওয়ামী লীগের পক্ষ থেকে শেখ মুজিবুর রহমান পূর্ব পাকিস্তানের স্বায়ত্তশাসন প্রতিষ্ঠার লক্ষ্যে “৬ দফা দাবি” পেশ করেন।
৪ ফেব্রুয়ারি বঙ্গবন্ধু শেখ মুজিবুর রহমান পাকিস্তানের লাহোরে পৌঁছান এবং তার পরদিন অর্থাৎ ৫ ফেব্রুয়ারি তিনি ৬ দফা দাবি পেশ করেন। ৬ ফেব্রুয়ারি পত্রিকায় শেখ মুজিবকে বিচ্ছিন্নতাবাদী হিসাবে চিহ্নিত করা হয়। ফলে নিজেই ৬ ফেব্রুয়ারির সম্মেলন বর্জন করেন।
১৯৬৬ সালের ২১ ফেব্রুয়ারি আওয়ামী লীগের ওয়ার্কিং কমিটির সভায় ছয়দফা প্রস্তাব এবং দাবি আদায়ের লক্ষ্যে আন্দোলনের কর্মসূচি সংগৃহীত হয়। শেখ মুজিবুর রহমান ও তাজউদ্দিন আহমদের ভূমিকা সংবলিত ছয় দফা কর্মসূচির একটি পুস্তিকা প্রকাশ করা হয়। যার নাম ছিল "ছয় দফা আমাদের বাঁচার দাবি"।
২৩শে ফেব্রুয়ারি শেখ মুজিবুর রহমান বিরোধীদলীয় সম্মেলনে ৬ দফা পেশ করেন। এরপর ১৮ মার্চ আওয়ামী লীগের কাউন্সিল অধিবেশনে শেখ মুজিবুর রহমানের নামে ‘আমাদের বাঁচার দাবি: ৬-দফা কর্মসূচি’ শীর্ষক একটি পুস্তিকা প্রচার করা হয়। ২৩ মার্চ আনুষ্ঠানিকভাবে লাহোর প্রস্তাবের সাথে মিল রেখে ছয় দফা উত্থাপন করা হয়। ছয় দফা দাবির মূল উদ্দেশ্য- "পাকিস্তান হবে একটি ফেডারেল রাষ্ট্র, ছয় দফা কর্মসূচির ভিত্তিতে এই ফেডারেল রাষ্ট্রের প্রতিটি অঙ্গরাজ্যকে(প্ররাষ্ট্র/উপরাষ্ট্র)পূর্ণ স্বায়ত্তশাসন দিতে হবে"। ছয়দফা কর্মসূচীর ভিত্তি ছিল ১৯৪০ সালের ঐতিহাসিক লাহোর প্রস্তাব। পরবর্তীকালে এই ৬ দফা দাবিকে কেন্দ্র করে বাঙালি জাতির স্বায়ত্তশাসনের আন্দোলন জোরদার হয়। বাংলাদেশের জন্য এই আন্দোলন এতোই গুরুত্বপূর্ণ যে একে ম্যাগনা কার্টা বা বাঙালি জাতির মুক্তির সনদও বলা হয়।
প্রতি বছর ৭ই জুন বাংলাদেশে ‘৬ দফা দিবস’ পালন করা হয়। ১৯৬৬ সালের ৭ জুন ৬ দফা দাবির পক্ষে দেশব্যাপী তীব্র গণ-আন্দোলনের সূচনা হয়। এই দিনে আওয়ামী লীগের ডাকা হরতালে টঙ্গী, ঢাকা, নারায়ণগঞ্জে পুলিশ ও ইপিআরের গুলিতে মনু মিয়া, শফিক, শামসুল হক, মুজিবুল হকসহ মোট ১১ জন বাঙালি নিহত হন। ৬ দফা আন্দোলনে প্রথম নিহত হয়েছিলেন সিলেটের মনু মিয়া। ছয় দফা মূলত স্বাধীনতার এক দফা ছিল। ছয় দফার মধ্যেই স্বাধীনতার বীজ নিহিত ছিল।
ভারতীয় উপমহাদেশে ব্রিটিশ রাজত্ব শেষে পাকিস্তান নামে একটি রাষ্ট্রের জন্ম হয়। পূর্ব পাকিস্তান (পরে বাংলাদেশ) জনসংখ্যা সংখ্যাগরিষ্ঠ ছিল এবং পাকিস্তানের মোট রপ্তানি আয়ের সংখ্যাগরিষ্ঠ রপ্তানি (যেমন পাট) হতো পূর্ব পাকিস্তান থেকে। তবে, পূর্ব পাকিস্তানের রাজনৈতিক ক্ষমতা ও অর্থনৈতিক সুবিধা আনুপাতিক ছিল না। বছরের পর বছর পূর্ব পাকিস্তান আঞ্চলিক ভিত্তিতে ক্রমাগত বৈষম্যের শিকার হওয়ায় গুরুতর পরিস্থিতির সম্মুখীন হয়। এর ফলে, অর্থনীতিবিদ, বুদ্ধিজীবী এবং পূর্ব পাকিস্তানের রাজনীতিবিদরা বৈষম্য সম্পর্কে প্রশ্ন বাড়াতে শুরু করে এবং ঐতিহাসিক ছয় দফা প্রদান করে। অর্থনৈতিক বৈষম্যের একটি পরিসংখ্যান এখানে দেওয়া হলঃ
রেহমান সোবহান, নুরুল ইসলামসহ প্রমুখ বুদ্ধিজীবী ছয় দফার খসড়া প্রণয়ন করেন।
বাংলাদেশ বেতার

বাংলাদেশ বেতার বাংলাদেশের রাষ্ট্রীয় বেতার সংস্থা। ১৯৩৯ সালে ব্রিটিশ আমলে পুরান ঢাকার নাজিমউদ্দিন রোডে ‘ঢাকা ধ্বনি বিস্তার কেন্দ্র’ নামে নেয়া উদ্যোগ থেকে বর্তমানের বাংলাদেশ বেতার। ১৯৭৫ থেকে ১৯৯৬ সাল পর্যন্ত এটি "রেডিও বাংলাদেশ" নামে পরিচিত ছিল।
এই অঞ্চলে বাংলাদেশ ঢাকাতে রেডিও সম্প্রচার শুরু হয় ১৬ই ডিসেম্বর, ১৯৩৯ সালে। প্রথম দিকে কেন্দ্রটি পুরনো ঢাকায় নাজিমুদ্দিন রোডে একটি ভাড়া করা বাড়িতে (বর্তমানে যেটি শেখ বোরহানুদ্দীন পোস্ট গ্রাজুয়েট কলেজ) যাত্রা শুরু করে। প্রথম নামকরণ করা হয় “ঢাকা ধ্বনি বিস্তার কেন্দ্র”। পরবর্তীতে কেন্দ্রটি শাহবাগে স্থানান্তর করা হয়। রেডিওটি ১৯৭১ সালে বাংলাদেশের স্বাধীনতা যুদ্ধে একটি গুরুত্বপূর্ণ ভূমিকা পালন করে। ১৯৭১ সালের ২৬শে মার্চ তারিখে সম্প্রচার কেন্দ্র রেডিও পাকিস্তানে স্বাধীনতার ঘোষণা সম্প্রচার করা হয়। যা চট্টগ্রাম বন্দরে নোঙ্গররত একটি জাপানী জাহাজ থেকে শোনা গিয়েছিল এবং তা পুনসম্প্রচার করা হয়েছিল। যুদ্ধের সময় এটি "স্বাধীন বাংলা বেতার কেন্দ্র" নামে পরিচিত ছিল। ভারী গোলা বর্ষণের কারণে বেতারকেন্দ্রটি কয়েকবার স্থানান্তর করা হয়েছিল।শেষে ২৫শে মে তারিখে কলকাতাতে সরিয়ে নেওয়া হয়েছিল, যেখান থেকে যুদ্ধের বাকি সময় পর্যন্ত অনুষ্ঠান সম্প্রচার করা হতো। ডিসেম্বর ৬ তারিখে বেতারকেন্দ্রটিকে বাংলাদেশ বেতার নাম দেওয়া হয়।
ঢাকার শেরে বাংলা নগরে জাতীয় বেতার ভবনে বাংলাদেশ বেতার ঢাকার ক, খ ও গ চ্যানেল এবং এফ.এম-এর অনুষ্ঠান নির্মাণের পাশাপাশি ১২টি আঞ্চলিক কেন্দ্র নিয়ে বাংলাদেশ বেতারের অনুষ্ঠান শাখার কার্যক্রম পরিচালিত হয়। এছাড়া বহির্বিশ্বে কার্যক্রম বাংলার পাশাপাশি সার্কভূক্ত দক্ষিণ এশিয়া, মধ্যপ্রাচ্য ও ইউরোপের জন্য ৫(পাঁচ)টি বিদেশি ভাষায় অনুষ্ঠান নির্মাণ করে। এছাড়া ঢাকা ও আঞ্চলিক কেন্দ্রগুলোতে এ.এমের পাশাপাশি এফ.এমের নিজস্ব অনুষ্ঠান প্রচার করে। এফ.এম অনুষ্ঠানের পাশাপাশি বর্তমানে বিবিসি বাংলা, ডয়চে ভেলে, রেডিও চায়না ও এনএইচকে-এর অনুষ্ঠানও সম্প্রচার করে।
বাংলাদেশ বেতারের সকল কেন্দ্র।
এএম
এফএম
আর্বানা, ইলিনয়

আর্বানা মার্কিন যুক্তরাষ্ট্রের ইলিনয় রাজ্যের একটি শহর। এটি পূর্ব ইলিনয়ের শ্যাম্পেইন কাউন্টিতে অবস্থিত। এই শহরে ইউনিভার্সিটি অফ ইলিনয় এট আর্বানা-শাম্পেইন অবস্থিত। ১ জুলাই, ২০১৯ অনুযায়ী জনসংখ্যা অনুমান করা হয়েছে ৪২,২১৪ জন।
ইউনিভার্সিটি অব ইলিনয় অ্যাট আর্বানা-শ্যাম্পেইন

ইউনিভার্সিটি অফ ইলিনয় অ্যাট আর্বানা-শ্যাম্পেইন (ইউআইইউসি, ইউ অব আই, ইলিনয়, বা ইউনিভার্সিটি অব ইলিনয়) মার্কিন যুক্তরাষ্ট্রের ইলিনয় বিশ্ববিদ্যালয় সিস্টেমের প্রধান ক্যাম্পাস। এটি ইলিনয় অঙ্গরাজ্যের আর্বানা ও শ্যাম্পেইন শহরে অবস্থিত। ১৮৬৭ সালে এই বিশ্ববিদ্যালয়টি প্রতিষ্ঠিত হয়। ৫৯,০০০-এরও বেশি শিক্ষার্থী নিয়ে এটি মার্কিন যুক্তরাষ্ট্রের বৃহত্তম পাবলিক বিশ্ববিদ্যালয়গুলোর একটি। এটি ১৬টি স্কুল ও কলেজ নিয়ে গঠিত এবং ১৫০টিরও বেশি স্নাতক এবং ১০০-এর বেশি স্নাতকোত্তর প্রোগ্রাম অফার করে। বিশ্ববিদ্যালয়টির ৬,৩৭০ একর এলাকায় ৬৫১টি ভবন রয়েছে।
বিশ্ববিদ্যালয়টির একটি গবেষণা পার্ক রয়েছে, যেখানে ৯০টিরও বেশি স্টার্টআপ এবং বহুজাতিক প্রতিষ্ঠানের উদ্ভাবনী কেন্দ্র অবস্থিত। ইউনিভার্সিটি অফ ইলিনয় আরবানা-শ্যাম্পেইন অ্যাসোসিয়েশন অব আমেরিকান ইউনিভার্সিটিজ-এর সদস্য এবং এটি কার্নেগি শ্রেণিবিভাগ অনুযায়ী "আর১: ডক্টোরাল ইউনিভার্সিটিজ – উচ্চ গবেষণা কার্যক্রম" হিসেবে শ্রেণিভুক্ত। ২০১৯ অর্থবছরে ইলিনয়ের গবেষণা ব্যয় ছিল মোট ৬৫২ মিলিয়ন ডলার। ক্যাম্পাসের লাইব্রেরি সিস্টেমের সংগ্রহের দিক থেকে এটি মার্কিন যুক্তরাষ্ট্রের চতুর্থ বৃহত্তম বিশ্ববিদ্যালয় গ্রন্থাগার।
ইলিনয়ের অ্যাথলেটিক দলগুলো এনসিএএ-এর ডিভিশন ১-এ প্রতিযোগিতা করে এবং দলগুলো সম্মিলিতভাবে ফাইটিং ইলায়নি নামে পরিচিত। তারা বিগ টেন সম্মেলন-এর সদস্য এবং এই সম্মেলনে দ্বিতীয় সর্বোচ্চ সংখ্যক সম্মেলন শিরোপা জিতেছে। ইলিনয় ফাইটিং ইলায়নি ফুটবল দল রোজ বোল গেম ১৯৪৭, ১৯৫২ ও ১৯৬৪ সালে জিতেছে এবং সর্বমোট পাঁচবার জাতীয় চ্যাম্পিয়নশিপ অর্জন করেছে। ইলিনয়ের অ্যাথলেটরা অলিম্পিক ইভেন্ট থেকে মোট ২৯টি পদক অর্জন করেছে। বিশ্ববিদ্যালয়ের সাবেক ছাত্র, শিক্ষক ও গবেষকদের মধ্যে রয়েছেন ২৪ জন নোবেল বিজয়ী, ২৭ জন পুলিৎজার পুরস্কারপ্রাপ্ত, ২ জন ফিল্ডস পদকপ্রাপ্ত এবং ২ জন টুরিং অ্যাওয়ার্ড বিজয়ী।
বীর শ্রেষ্ঠ

বীর শ্রেষ্ঠ বীরত্বের জন্য প্রদত্ত বাংলাদেশের সর্বোচ্চ সামরিক পুরস্কার। যুদ্ধক্ষেত্রে অতুলনীয় সাহস ও আত্মত্যাগের নিদর্শন স্থাপনকারী যোদ্ধার স্বীকৃতিস্বরূপ এই পদক দেওয়া হয়। বাংলাদেশের স্বাধীনতা যুদ্ধে শহিদ সাতজন মুক্তিযোদ্ধাকে এই পদক দেওয়া হয়েছে।
গুরুত্বের ক্রমানুসারে বীরত্বের জন্য প্রদত্ত বাংলাদেশের অন্যান্য সামরিক পদক হলো বীর উত্তম, বীর বিক্রম ও বীর প্রতীক। ১৯৭১ সালে মুক্তিযুদ্ধের পরই এই পদকগুলো দেওয়া হয়। ১৯৭৩ সালের ১৫ ডিসেম্বর বাংলাদেশ গেজেটের একটি অতিরিক্ত সংখ্যায় প্রকাশিত বিজ্ঞপ্তির মাধ্যমে এই পদকপ্রাপ্তদের নাম ঘোষণা করা হয়।
বীরশ্রেষ্ঠদের তালিকা নিচের সারণিতে দেয়া হল:-
বীর উত্তম

বীর উত্তম বাংলাদেশের দ্বিতীয় সর্বোচ্চ বীরত্বের পুরস্কার। বাংলাদেশের স্বাধীনতা যুদ্ধে যাঁরা অবদান রেখেছিলেন তাদের মধ্যে থেকে বাংলাদেশ সরকার বিভিন্ন জনকে তাদের অবদানের ভিত্তিতে বীর শ্রেষ্ঠ, বীর-উত্তম, বীর বিক্রম ও বীর প্রতীক উপাধিতে ভূষিত করে। ১৯৭৩ সালে সরকারি গেজেট অনুযায়ী মুক্তিযুদ্ধে অবদানের জন্য ৬৮ জনকে বীর উত্তম উপাধিতে ভূষিত করা হয়। সর্বশেষ ৬৯তম ব্যক্তি হিসেবে বীর-উত্তম পদক পান ব্রিগেডিয়ার জেনারেল জামিল উদ্দিন আহমেদ। বঙ্গবন্ধুকে ১৯৭৫ সালের আগস্টে বাঁচানোর চেষ্টার জন্য তাকে ২০১০ সালে মরণোত্তর বীর-উত্তম পদক প্রদান করা হয়। তবে দুজনের খেতাব বাতিল করায় বর্তমানে মোট খেতাবপ্রাপ্ত বীর-উত্তম ৬৭ জন।
"খেতাবপ্রাপ্ত মুক্তিযোদ্ধাদের ভাতা প্রদান নীতিমালা" অনুসারে বীরশ্রেষ্ঠের বিদ্যমান মাসিক ভাতা ৩০ হাজার টাকা, বীর-উত্তমদের ভাতা ২৫ হাজার টাকা, বীর-বিক্রমদের ভাতা ২০ হাজার টাকা ও বীর-প্রতীকদের ভাতা ২০ হাজার টাকা নির্ধারণ করা হয়।
শহিদ বীরদের নামের পাশে তারকা (*) চিহ্ন উল্লেখ করা হলো।
এটিএন বাংলা

এটিএন বাংলা একটি উপগ্রহ-ভিত্তিক বাংলা ভাষার টেলিভিশন চ্যানেল। এটির স্টুডিও ঢাকার কাওরান বাজার-এ ওয়াসা ভবনে। চ্যানেলটি সঞ্চারিত হয় দক্ষিণ এশিয়া, মধ্যপ্রাচ্য, ইউরোপ, এবং উত্তর আমেরিকার মধ্যে। চ্যানেলের একটি আয়োজন বিস্তৃত খবর, চলচ্চিত্র, নাটক, টক শো সহ সমসাময়িক আরও বিভিন্ন উপলব্ধ। চ্যানেলটির সম্প্রচার শুরু হয় ১৫ জুলাই, ১৯৯৭ সালে। ইউরোপ থেকে সম্প্রচার শুরু করে ২০০১ সালে। চ্যানেলটি ১৬ আগস্ট ২০০১ থেকে সংবাদ সম্প্রচার করা শুরু করে।
২০১৬ সালে, এটিএন বাংলা ইউকে চ্যানেলটি দেশীয় পণ্য নিবেশ সংক্রান্ত বিধি লঙ্ঘনের কারণে ব্রিটিশ টেলিযোগাযোগ নিয়ন্ত্রক অফকম কর্তৃক তিরস্কৃত হয়। এটিএন বাংলা এই যুক্তি দিয়ে লঙ্ঘন হয়নি বলার চেষ্টা করেছিল যে এটির স্থানীয় সংস্থা নিবেশ থেকে সরাসরি উপকৃত হয় নি (যেহেতু উপস্থাপিত ব্র্যান্ডগুলি ইউরোপে কাজ করে না), কিন্তু অফকম তারপরেও চ্যানেলটিকে সম্প্রচারের কোড লঙ্ঘনের জন্য অ‌ভিযুক্ত করে।
"এটিএন বাংলা" চ্যানেলের সভাপতিত্বে আছেন ড.মাহফুজুর রহমান। "এটিএন বাংলা" প্রচারিত আমরাও পারি আন্তর্জাতিক শিশু দিবস উৎসবে ২০০৪ সালে ব্রডকাস্টিং পুরস্কার ৩২তম আন্তর্জাতিক "এমি অ্যাওয়ার্ডস" জিতেছিল। তথ্যচিত্র বাংলাদেশ থেকে তের থেকে উনিশ বছর বয়সের নির্মাতাদের পরিচালনায় ছোট চলচ্চিত্র, এখানে অধিশ্রয় করে ট্রেন দুর্যোগ প্রতিরোধকারী একটি সত্য ঘটনা আবুল খায়ের নামে ৯ বছরের এক বালকের গায়ের লাল জামা খুলে একটি যাত্রীবাহী ট্রেন'কে বড় দুর্ঘটনার কবল থেকে বাঁচায়। 
ড. মাহফুজুর রহমান তৈরি পোশাক রপ্তানির ব্যবসার সুবাদে আশি ও নব্বইয়ের দশকে কাপড় কিনতে ভারতের মুম্বাই (তৎকালীন বোম্বে) যেতেন। মুম্বাইয়ে তখন "জিটিভি", "এটিএন মিউজিক" এবং চেন্নাইয়ে (তৎকালীন মাদ্রাজ) "সান টিভিসহ" ভারতে অল্প কয়েকটি টিভি চ্যানেল ছিল।
মুম্বাইয়ের একজন ব্যবসায়ী মাহফুজুর রহমানকে "জিটিভি" অফিসে নিয়ে গিয়েছিলেন। সেটা দেখার পরই বাংলাদেশে একটি চ্যানেল করার কথা চিন্তা করেন তিনি। তখন রপ্তানির কাজে তিনি ইউরোপও যেতেন। ইতালি ও জার্মানিতে তিনি ওই দেশের নিজস্ব ভাষায় অনুষ্ঠান সম্প্রচার দেখে বাংলা ভাষায় একটা চ্যানেল করতে আরও অনুপ্রাণিত হন।
এরপর মুম্বাইয়ে "জিটিভি" কর্তৃপক্ষকে বাংলা ভাষায় একটি অনুষ্ঠান চালানোর প্রস্তাব দেন, কিন্তু তারা রাজী হয়নি। এরপর সেখানকার "এটিএন মিউজিক" চ্যানেলে গেলেন। সিদ্ধার্থ শ্রীবাস্তব চ্যানেলটির দায়িত্বে ছিলেন। তাকে সন্ধ্যা ৭টা থেকে ৮টা পর্যন্ত বাংলা ভাষায় অনুষ্ঠান সম্প্রচারের জন্য রাজী করালেন মাহফুজুর রহমান। তারা ভারতের বাইরে হংকংয়ে বাংলা অনুষ্ঠান সম্প্রচারে রাজী হয়। ওই এক ঘণ্টার জন্য এক লাখ ডলার দিতে হতো। ওই সময়ে বাংলা নাটক ও গানের অনুষ্ঠান সম্প্রচার হতো। এসব অনুষ্ঠান বাংলাদেশে নির্মাণ করে বেটা ক্যাসেটের মাধ্যমে হংকংয়ে পাঠানো হতো। তবে মামলা সংক্রান্ত জটিলতায় "এটিএন মিউজিক" চ্যানেলটি এক সময় বন্ধ হয়ে যায়।
এরপর সিঙ্গাপুরের এক মেলায় থাইল্যান্ডের থাইকম স্যাটেলাইট কোম্পানি মাহফুজুর রহমানকে থাইল্যান্ডের টেলিপোর্টের মাধ্যমে বাংলাদেশে অনুষ্ঠান সম্প্রচারের ব্যবস্থা করে দেওয়ার প্রস্তাব দেন। এরপর তাদের মধ্যে চুক্তি স্বাক্ষর হয় এবং বাংলাদেশের "এটিএন বাংলা" চ্যানেলের সম্প্রচার শুরু হয়। ভারতের বন্ধ হওয়া "এটিএন মিউজিক" থেকেই চ্যানেলের নাম ধার করেন মাহফুজুর রহমান। এরপর খবর চালানার জন্য বাংলাদেশ সরকারের কাছে আবেদন করে "এটিএন বাংলা" । আওয়ামী লীগ সরকার ২০০১ সালে তত্ত্বাবধায়ক সরকারের কাছে ক্ষমতা ছাড়ার তিন ঘণ্টা আগে আর্থ স্টেশন বসানোর ও খবর সম্প্রচারের অনুমোদন দেয় "এটিএন বাংলা"কে। এভাবেই জন্ম হয় "এটিএন বাংলা" চ্যানেলটির।
চ্যানেল আই

চ্যানেল আই বাংলাদেশের একটি উপগ্রহ-ভিত্তিক ও বাংলা ভাষায় সম্প্রচারিত টেলিভিশন চ্যানেল। এটি ইমপ্রেস গ্রুপের অধীনে কার্যরত। ঢাকার তেজগাঁও এলাকাতে টিভি চ্যানেলটির প্রধান কার্যালয় অবস্থিত। ১৯৯৯ সালের ১ অক্টোবর তারিখে সম্প্রচার শুরু করে।
ইমপ্রেস গ্রুপ ফরিদুর রেজা সাগরের অধীনে ১৯৮০-এর দশকের গোড়ার দিকে টেক্সটাইল উত্পাদনের বাইরে টেলিভিশনে আসার দিকে কাজ করা শুরু করে। টেলিভিশনে আসার প্রাথমিক পদক্ষেপ হিসেবে গ্রুপটি ইমপ্রেস টেলিফিল্ম স্থাপন করে, যা পরে বিটিভির জন্য ছোট ছোট ধারাবাহিক এবং এক খণ্ডের অনুষ্ঠান তৈরি করা শুরু করে।
চ্যানেল আই ১৯৯৯ সালের ১ অক্টোবর চালু হয়। সে সময় চ্যানেলটি দিনে ১২ ঘণ্টা প্রাক-রেকর্ড করা প্রোগ্রাম সম্প্রচার করত। দুই বছর পর চ্যানেলটি প্রতিদিন ২৪ ঘণ্টা সম্প্রচার করা শুরু করে। এটি বর্তমানে প্যানআম ব্যবহার করে স্যাটেলাইট সম্প্রচার করে যা এশিয়া এবং অস্ট্রেলিয়ার বেশিরভাগ অংশ কভার করে।
রেডিও ভূমি হল চ্যানলেটির সহযোগী এফএম রেডিও। চ্যানেল আইয়ের এইচডি সংস্করণ সেপ্টেম্বর ২০১৭ সালে চালু হয়। 
বাংলাদেশে সুস্থ সঙ্গীতের বিকাশের লক্ষ্য নিয়ে ও সংগীতের বিভিন্ন ক্যাটাগরিতে বিশেষ অবদানের সম্মাননা জানাতে ২০০৪ সালে শুরু হয় বার্ষিক পুরস্কারের অনুষ্ঠান সিটিসেল-চ্যানেল আই মিউজিক অ্যাওয়ার্ডস। পরবর্তীতে ২০১৯ সালে ১৫তম আসরে প্রধান পৃষ্ঠপোষক ঐক্য ফাউন্ডেশন কে সাথে নিয়ে এই অনুষ্ঠান ঐক্য-চ্যানেল আই মিউজিক অ্যাওয়ার্ডস নামে শুরু হয় নতুন করে । সঙ্গীত নিয়ে দক্ষিণ-পূর্ব এশিয়ার সবচাইতে বড় আয়োজন এটি। ২০১০ সাল থেকে পুরস্কারের অনুষ্ঠানটি সরাসরি চ্যানেল আই-এ সম্প্রচার করা শুরু করে। ঐক্য-চ্যানেল আই মিউজিক অ্যাওয়ার্ডস এ বছর অনুযায়ী পুরস্কার প্রাপ্তির তালিকা। 
আইস্ক্রিন চ্যানেল আইয়ের অনলাইন সাবস্ক্রিপশন সেবা।
এনটিভি

এনটিভি ইন্টারন্যাশনাল টেলিভিশন চ্যানেল লি. কোম্পানির মালিকানাধীন বাংলাদেশি ও বাংলা ভাষার বেসরকারি একটি স্যাটেলাইটভিত্তিক টেলিভিশন চ্যানেল। ‘সময়ের সাথে আগামীর পথে’ এই স্লোগানে ২০০৩ সালের ৩ জুলাই এনটিভির সম্প্রচার শুরু হয়। চ্যানেলটির বর্তমান চেয়ারম্যান ও ব্যবস্থাপনা পরিচালক মোসাদ্দেক আলী ফালু। খবর ও বিনোদনমূলক অনুষ্ঠানের পাশাপাশি শিক্ষা, স্বাস্থ্য, বিজ্ঞান ও প্রযুক্তি, লাইফস্টাইল, ফ্যাশন,  ধর্মীয় অনুষ্ঠান এনটিভি সম্প্রচার করে থাকে। বাংলাদেশের প্রথম টিভি চ্যানেল হিসেবে ২০১১ সালের সেপ্টেম্বর মাসে আইএসও সনদ লাভ করে এনটিভি। ২০১৫ সালের ১ ফেব্রুয়ারি এনটিভি অনলাইনের যাত্রা শুরু হয়। ২০১৭ সালে এনটিভি অনলাইনকে দেশের সেরা অনলাইন পোর্টাল হিসেবে সম্মাননা দিয়েছে বাংলাদেশ অনলাইন মিডিয়া অ্যাসোসিয়েশন। বাংলাদেশ ছাড়াও যুক্তরাষ্ট্র, যুক্তরাজ্য, কানাডা, অস্ট্রেলিয়া, ইউরোপ, মধ্যপ্রাচ্যসহ একাধিক দেশে এনটিভি সম্প্রচারিত হয়।
চ্যানেলটি মূলত সংবাদ, শিক্ষামূলক অনুষ্ঠান, নাটক, রাজনৈতিক অনুষ্ঠান প্রদর্শন করে থাকে। ২০১১ সালের সেপ্টেম্বর মাসে এনটিভি বাংলাদেশের প্রথম টেলিভিশন চ্যানেল হিসেবে আইএসও সনদ লাভ করেছে।
২০০৩ সালের ফেব্রুয়ারিতে এনটিভি চালুর ঘোষণা আসে, প্রাথমিকভাবে একই বছরের এপ্রিলে কার্যক্রম শুরু হয়। আগস্ট ২০০৬ সালে যুক্তরাজ্য ভিত্তিক একটি বাংলাদেশী টিভি চ্যানেল স্কাই চ্যানেল ৮২৬-এর মাধ্যমে ইউকে এবং ইউরোপ জুড়ে এনটিভির অনুষ্ঠানগুলি দেখানোর অধিকার অর্জন করে, তবে এক বছর পর সম্প্রচার বন্ধ হয়ে যায়।
২০০৪ সালে পরীক্ষা ছাড়াই সম্প্রচারের লাইসেন্স পাওয়ার অভিযোগ উঠে। সাধারণত বাণিজ্যিক টিভি চ্যানেল পেতে আন্তঃমন্ত্রনালয়ে যে মিটিং হওয়ার কথা যা হয়নি। ১৯৯৯ সাল থেকে তথ্য মন্ত্রণালয়ের অনুমতিপত্র না পেলেও, ২০০৪ সালে মোসাদ্দেক আলী ফালু এনটিভির শেয়ার কিনার পরে ১৮ দিনে অনুমতিপত্র পেয়ে যান।
২০০৭ সালের ২৬ ফেব্রুয়ারি সকাল সাড়ে ১০ টায় এনটিভি ভবনে আগুন লেগে দুইজন মারা যান, বাঁচার জন্য ১১ তলা থেকে লাফ দিয়ে আরো ২ জন মারা যায় এবং শতাধিক আহত হন। আগুনের কারণে চ্যানেলটির সম্প্রচার সাময়িকভাবে বন্ধ হয়ে যায়। ভবনটিতে একই মালিকানাধীন আরটিভি ও ইসলামিক টিভি নামক চ্যানেলও অগ্নিকান্ডের শিকার হয়।
২০০৮ সালের আগস্টে এনটিভি স্কাই চ্যানেল ৮৩৩-এর মাধ্যমে ১ বছর পর আবার যুক্তরাজ্যে সম্প্রচার করা শুরু করে।
২০১১ সালের সেপ্টেম্বরে এনটিভি প্রথম বাংলাদেশি টিভি চ্যানেল হিসাবে আইএসও প্রশংসা অর্জন করে।
৩১ অক্টোবর, ২০১৪ সালের ১১টা ৪৮ এর দিকে আবারো বিসেক ভবনে আগুন লেগে এনটিভি ও আরটিভির সম্প্রচার বন্ধ হয়। কেউ হতাহত হয়নি। ঘটনাটি আমার দেশ পত্রিকার অফিস সরানোর সময় ঘটে।
২০১৫ সালের পহেলা ফেব্রুয়ারি এনটিভি ওয়েবে অনলাইন সংস্করণ চালু করে। এর প্রধান হিসেবে দায়িত্ব পালন করছেন খন্দকার ফকরউদ্দীন আহমেদ (ফকরউদ্দীন জুয়েল)।
২০২৫ সালের ২১শে ফেব্রুয়ারি আন্তর্জাতিক মাতৃভাষা দিবসে এনটিভি এইচডি সম্প্রচার কার্যক্রম শুরু করে।
এনটিভি সংবাদ, সমসাময়িক ঘটনা, আলোচনা অনুষ্ঠান, প্রামাণ্যচিত্র, খেলাধুলার খবর, ব্যবসা-বাণিজ্যের অনুষ্ঠান, বিনোদনমূলক অনুষ্ঠান, নাটক, টেলিফিল্ম, সংগীতানুষ্ঠান, ধর্মীয় অনুষ্ঠানসহ বিভিন্ন ধরনের অনুষ্ঠান সম্প্রচার করে।
কর্নেল বিশ্ববিদ্যালয়

কর্নেল বিশ্ববিদ্যালয় (; ) মার্কিন যুক্তরাষ্ট্রের একটি শীর্ষস্থানীয় বিশ্ববিদ্যালয়। এটি নিউ ইয়র্ক অঙ্গরাজ্যের ইথাকা শহরে অবস্থিত। এটি আইভি লীগের সদস্য।
স্যার ফ্রান্সিস সাইমন মেমোরিয়াল প্রাইজ (১৯৭৬)
অলিভার ই বাকলি কনডেন্সড ম্যাটার প্রাইজ (১৯৭০)
বসনিয়া ও হার্জেগোভিনার ভাষা

বসনিয়া ও হার্জেগোভিনার আনুমানিক ৪৬ লক্ষ লোকের প্রায় সবাই বসনীয়-সার্বীয়-ক্রোয়েশীয় ভাষার কোন না কোন রূপে কথা বলে। রাজনৈতিকভাবে বসনীয় মুসলিমদের ব্যবহৃত রূপটিকে বসনীয় ভাষা, সার্বীয়দের মুখের ভাষাকে সার্বীয় ভাষা এবং ক্রোয়াটদের ভাষাকে ক্রোয়েশীয় নামকরণ করা হয়েছে। কিন্তু এরা সবাই পরস্পরকে বুঝতে পারে, কেননা সবগুলিই মূলত একই ভাষার ভিন্ন রূপ। বসনীয় ভাষা সরকারী ভাষার মর্যাদাপ্রাপ্ত। তবে বসনিয়ার সংবিধানে কোনো দাপ্তরিক ভাষা উল্লেখ নেই।
মেসিডোনিয়া প্রজাতন্ত্রের ভাষা

ম্যাসেডোনীয় ভাষা ম্যাসেডোনিয়া প্রজাতন্ত্রের সরকারি ভাষা এবং এখানকার ৭৫% লোক এই ভাষাতে কথা বলে। এছাড়াও দেশটিতে আলবেনীয়, রোমানীয়, তুর্কি, রোমানি এবং সার্বো-ক্রোয়েশীয় ভাষার বিভিন্ন উপভাষা প্রচলিত।
মোনাকোর ভাষা

ফরাসি ভাষা মোনাকোর প্রধান ও একমাত্র সরকারি ভাষা। এখানকার প্রায় অর্ধেক লোক ফরাসি বংশোদ্ভূত বা ফ্রান্সের নাগরিক। মোনাকোতে মোনেগাস্ক নামের একটি স্থানীয় ভাষাতে ১৬% লোক কথা বলে। মোনেগাস্ক ভাষাটি মোনাকোর স্থানীয় মোনেগাস্ক জাতির লোকদের মুখের ভাষা; এটি একটি রোমান্স ভাষা, যা মূলত লিগুয়ারীয় ভাষার একটি উপভাষা। মোনাকোতে ইতালীয় ভাষাতেও ১৬% লোক কথা বলে।
মোনাকোতে বিশ্বের বহু দেশের নাগরিক বাস করে বলে এখানকার প্রায় এক-পঞ্চমাংশ লোক ফরাসি, মোনেগাস্ক ও ইতালীয় ভাষার বাইরে অন্যান্য বহু ভাষায় কথা বলে।
লাতভিয়ার ভাষা

লাতভিয়ার ভাষা লাতভিয়া প্রজাতন্ত্রের সরকারি ভাষা; ১৯৯৯ সালে আইন করে একে রাষ্ট্রভাষার মর্যাদা দেওয়া হয়েছে। তবে সংখ্যালঘু ভাষাভাষীদের তাদের নিজস্ব ভাষা ও স্বকীয়তা রক্ষার অধিকার আছে। লাতভিয়া সরকার আটটি ভিন্ন ভাষায় প্রাথমিক শিক্ষার ব্যবস্থা করেছে।
লাতভীয় ভাষাটি ইন্দো-ইউরোপীয় ভাষাপরিবারের বাল্টীয় শাখার অন্তর্গত একটি ভাষা। এটি লাতভিয়ায় ও লাতভিয়ার বাইরে প্রায় ১৬ লক্ষ লোকের মাতৃভাষা। এছাড়াও প্রায় ৫ লক্ষ লোক দ্বিতীয় ভাষা হিসেবে লাতভীয় ভাষায় কথা বলেন। ১৬শ শতকে লাতভীয় ভাষার প্রথম লিখিত নিদর্শনগুলি রচিত হয়।
লাতভিয়াতে প্রায় ৭ লক্ষ রুশ (মোট জনসংখ্যার প্রায় ৩০%) বাস করেন। এদের মাতৃভাষা রুশ ভাষা। রুশদের অধিকাংশই সোভিয়েত আমলে লাতভিয়াতে স্থানান্তরিত হন। লাতভিয়াতে প্রায় ৭০টির মত সংবাদপত্র রুশ ভাষাতে প্রকাশিত হয়। এছাড়াও আছে অনেকগুলি রুশ টেলিভিশন চ্যানেল ও বেতার কেন্দ্র। লাতভিয়ার শিক্ষাব্যবস্থার প্রায় ৩০% ছাত্রের শিক্ষার মাধ্যম রুশ ভাষা।
লাতভিয়ার পূর্ব অংশে এক সময়ে পোলীয় ভাষা বহুল প্রচলিত ছিল। বর্তমানে লাতভিয়াতে প্রায় ৬০ হাজার পোলীয় বংশোদ্ভূত লোক বাস করলেও এদের অধিকাংশই পোলীয় ভাষাকে মাতৃভাষা হিসেবে গণ্য করেন না। এছাড়া লাতভিয়াতে প্রায় ৪০ হাজার বেলারুশীয় বংশোদ্ভূত লোক আছেন; এদের মধ্যেও বেলারুশীয় ভাষার প্রচলন নগণ্য। এছাড়া লাতভিয়াতে সংখ্যালঘু ইউক্রেনীয়, এস্তোনীয় ও জার্মান ভাষাভাষী সম্প্রদায় রয়েছে। রোমানি বা জিপসি ভাষার একটি উপভাষাও এখানে প্রচলিত।
স্পেনের ভাষা

স্পেনের প্রায় তিন-চতুর্থাংশ লোকের মাতৃভাষা স্পেনীয় (español "এস্পানিওল্‌" বা castellano "কাস্তেইয়ানো")। এটি স্পেনের সরকারি ভাষা। এছাড়া বাস্ক প্রদেশগুলিতে বাস্ক ভাষা (euskara "এউস্কারা"), এবং কাতালুনিয়াতে (Catalunya) কাতালান (català "কাতালা") প্রচলিত। কাতালা ভাষা স্পেনের প্রায় ২০% লোকের মাতৃভাষা। গালিথিয়াতে (Galicia "গালিথ়িয়া") প্রচলিত গালিথীয় (galego "গালেগো") প্রায় ৮% স্পেনীয় নাগরিকের মাতৃভাষা। এই তিনটি ভাষাকে আঞ্চলিক সরকারি ভাষার মর্যাদা দেওয়া হয়েছে। অন্যান্য ভাষার মধ্যে আছে আরাগোনীয় (aragonés "আরাগোনেস্‌"), আস্তুরীয় (asturianu "আস্তুরিয়ানু") এবং এক্সত্রেমাদুরীয় ভাষা। এছাড়াও জিপসি বা রোমানিভাষী একটি বড় সম্প্রদায় আছে।
আন্তর্জাতিক কর্মকাণ্ডে স্পেনীয়, ইংরেজি ও ফরাসি ভাষা ব্যবহার করা হয়।
সান মারিনোর ভাষা

ইতালীয় ভাষা সান মারিনোর সরকারী ভাষা। এখানকার প্রায় সব লোক ইতালীয় ভাষাতে কথা বলেন। তবে ৮০% লোক ইতালীয় ভাষার একটি স্থানীয় উপভাষাতে কথা বলেন, যার নাম এমিলিয়ানো-রোমাইনোলো। অনেক সান মারিনীয়রা তাদের দ্বিতীয় ভাষা হিসেবে ইংরেজি ভাষায় কথা বলে এবং তৃতীয় ভাষা হিসেবে ফরাসি ভাষায় কথা বলে।
এল সালভাদোরের ভূগোল

এল সালভাদোরের ভেতর দিয়ে পূর্ব-পশ্চিম বরাবর দুইটি সমান্তরাল পর্বতশ্রেণী চলে গেছে। এই দুই পর্বতশ্রেণীর মধ্যে একটি মালভূমি অবস্থিত। এর প্রশান্ত মহাসাগরের তীরে রয়েছে সরু সমভূমি এলাকা। এল সালভাদোরের প্রায় ৮৫% এলাকা পর্বত ও মালভূমিতে আকীর্ণ। বাকী অংশগুলি উপকূলীয় সমভূমি।
মধ্যভাগের মালভূমিটিতে (গড় উচ্চতা ৬০০ মিটার) সবচেয়ে বেশি লোক বাস করে। এল সালভাদোরের সব বড় শহর এখানেই অবস্থিত।
জ্যামাইকার ভূগোল

বিচিত্রতর এক পার্বত্য অঞ্চল 
জ্যামাইকা ও অ্যান্টিল দ্বীপপুঞ্জের অন্যান্য দ্বীপগুলি মিলিয়ন মিলিয়ন বছর আগে সাগরে উত্থিত কিছু প্রাচীন আগ্নেয়গিরির বিবর্তিত রূপ। পানিতে নিমজ্জিত হবার পর পুরনো আগ্নেয় ও রূপান্তরী শিলার উপর চুনাপাথরের পুরু প্রলেপ পড়ে। বহু স্থানে এই চুনাপাথর স্তরের গভীরতা কয়েক হাজার ফুট। জ্যামাইকাকে তিনটি ভৌগোলিক অঞ্চলে ভাগ করা যায়: পূর্বের পার্বত্য অঞ্চল, মধ্যভাগের উপত্যকা ও মালভূমিসমূহ এবং উপকূলের সমভূমিসমূহ।
ডোমিনিকান প্রজাতন্ত্রের ভূগোল

ডোমিনিকান প্রজাতন্ত্র ক্যারিবীয় দ্বীপপুঞ্জের হিস্পানিওলা দ্বীপের পূর্ব দুই-তৃতীয়াংশ নিয়ে গঠিত একটি রাষ্ট্র। আশেপাশের দ্বীপগুলি গণনায় ধরে দেশটির আয়তন ৪৮,৪৪২ বর্গকিলোমিটার। ডোমিনিকান প্রজাতন্ত্র এবং হিস্পানিওলা দ্বীপের পশ্চিম এক-তৃতীয়াংশে অবস্থিত রাষ্ট্রে হাইতি-র মধ্যকার সীমান্তের দৈর্ঘ্য ৩৮৮ কিলোমিটার। ডোমিনিকান প্রজাতন্ত্রের পূর্ব-পশ্চিমে সর্বোচ্চ দৈর্ঘ্য ৩৯০ কিমি, পুন্তা দে আগুয়া থেকে লাস লাহাস পর্যন্ত। উত্তর-দক্ষিণে সর্বোচ্চ বিস্তার ২৬৫ কিলোমিটার, ইসাবেলা অন্তরীপ থেকে বেয়াতা অন্তরীপ পর্যন্ত। রাজধানী সান্তো দোমিংগো দক্ষিণ উপকূলে অবস্থিত।
ডোমিনিকান প্রজাতন্ত্রের উত্তর উপকূলে আটলান্টিক মহাসাগর এবং দক্ষিণে ক্যারিবীয় সাগর। দেশটি (এবং হিস্পানিওলা দ্বীপ) মোনা প্রণালীর মাধ্যমে পুয়ের্তো রিকো থেকে বিচ্ছিন্ন।
ডোমিনিকান প্রজাতন্ত্রের ভূগোলে পূর্ব-পশ্চিমে বিস্তৃত অনেকগুলি পর্বতমালা এবং এদের মধ্যবর্তী উপত্যকা প্রভাব বিস্তার করেছে। উত্তর থেকে দক্ষিণে ক্রমান্বয়ে এগুলির নাম হল কর্দিইয়েরা সেপ্তেন্ত্রিওনাল পর্বতমালা, সিবাও উপত্যকা, কর্দিইয়েরা সেন্ত্রাল পর্বতমালা, সান হুয়ান উপত্যকা, সিয়ের্‌রা দে নেইবা পর্বতমালা, নেইবা উপত্যকা, সিয়ের্‌রা দে বাওরুকো, এবং ইয়ানো কস্তেরো দেল কারিবে (ক্যারিবীয় উপকূলীয় সমভূমি)।
কর্দিইয়েরা সেন্ত্রাল থেকে উৎপন্ন এবং আটলান্টিক মহাসাগরে পতিত ২৯৬ কিমি দীর্ঘ ইয়াকে দেল নর্তে ডোমিনিকান প্রজাতন্ত্রের দীর্ঘতম নদী। এটির নদীবিধৌত এলাকার আয়তন প্রায় ৭ হাজার বর্গকিলোমিটার।
হন্ডুরাসের ভূগোল

হন্ডুরাসের ভূ-প্রকৃতিকে তিনটি প্রধান অঞ্চলে ভাগ করা যায়। এগুলি হল মধ্যভাগের উচ্চভূমি এবং দুই উপকূলের সমভূমি। মধ্যভাগের উচ্চভূমিটি দেশের প্রায় ৮০% এলাকা জুড়ে বিস্তৃত। উত্তরের ক্যারিবীয় নিম্নভূমি এবং প্রশান্ত মহাসাগরের ফনসেকা উপসাগরের উপকূলের নিম্নভূমিগুলি পলিময় সমভূমি।
হন্ডুরাসে ক্রান্তীয় অতিবৃষ্টি অরণ্য জলবায়ু দেখতে পাওয়া যায়।
হন্ডুরাস হারিকেনের বেল্টের মধ্যে অবস্থিত এবং ক্যারিবিয়ান উপকূলটি ক্যারিবিয়ান থেকে অভ্যন্তরীণগামী হারিকেন বা গ্রীষ্মমণ্ডলীয় ঝড়ের জন্য বিশেষত ঝুঁকির মধ্যে রয়েছে। ১৯৬৯ সালের ফ্রান্সিকিয়া হারিকেন এবং ১৯৮২ সালে ক্রান্তীয় ঝড় অ্যালেটা হাজার হাজার মানুষকে ক্ষতিগ্রস্ত করেছিল এবং ফসলের ব্যাপক ক্ষতি সাধন করে। ১৯৭৪ সালে হারিকেন ফিফি ৮,০০০ এরও বেশি লোককে হত্যা করে এবং প্রায় সমগ্র কলা ফসল নষ্ট করে দেয়।
কানাডার অর্থনীতি

কানাডা বিশ্বের সবচেয়ে ধনী দেশগুলির একটি। দেশটি অর্গানাইজেশন ফর ইকোনমিক কোঅপারেশন অ্যান্ড ডেভেলপমেন্ট (ওইসিডি) এবং জি৮ গ্রুপের সদস্য। অন্যান্য উন্নতদেশগুলির মত কানাডার অর্থনীতির সিংহভাগ সেবামূলক শিল্প নিয়ে গঠিত। প্রায় তিন চতুর্থাংশ কানাডাবাসী কোন না কোন সেবা শিল্পের সাথে যুক্ত আছেন। কাঠ ও খনিজ তেল আহরণ শিল্প কানাডার প্রধানতম দুইটি ভারী শিল্প। এছাড়া দক্ষিণ ওন্টারিও-কে কেন্দ্র করে একটি উৎপাদন শিল্পব্যবস্থা গড়ে উঠেছে। এগুলির মধ্যে মোটরযান উৎপাদন শিল্প প্রধানতম।
কানাডার অধিকাংশ আন্তর্জাতিক বাণিজ্য মার্কিন যুক্তরাষ্ট্রের সাথে সম্পাদিত হয়। কানাডাতে একটি মুক্ত বাজার অর্থনীতি বিদ্যমান। অর্থনীতিতে সরকারী হস্তক্ষেপের পরিমাণ মার্কিন যুক্তরাষ্ট্রের তুলনায় বেশি, তবে ইউরোপীয় দেশগুলির তুলনায় কম। কানাডার মাথাপিছু জাতীয় আয় ২০০৬ সালে ৩৫,২০০ মার্কিন ডলার ছিল।
কানাডার রাজনীতি

কানাডা একটি ফেডারেশন যাতে সংসদীয় গণতন্ত্রভিত্তিক সরকারব্যবস্থা এবং একটি সাংবিধানিক রাজতন্ত্র প্রচলিত। কানাডার সরকার দুই ভাগে বিভক্ত। কেন্দ্রীয় সরকার এবং প্রাদেশিক বা আঞ্চলিক সরকার। প্রশাসনিক অঞ্চলগুলির তুলনায় প্রদেশগুলিতে স্বায়ত্তশাসনের পরিমাণ বেশি। কানাডার বর্তমান সংবিধান ১৯৮২ সালে রচিত হয়। এই সংবিধানে পূর্বের সাংবিধানিক আদেশগুলি একটিমাত্র কাঠামোয় একত্রিত করা হয় এবং এতে অধিকার ও স্বাধীনতার উপর একটি চার্টার যোগ করা হয়। এই সংবিধানেই প্রথম কানাডার নিজস্ব স্থানীয় সরকারকে তাঁর সংবিধানের উপর পূর্ণ ক্ষমতা প্রদান করা হয়। পূর্বে কানাডা ১৮৬৭ সালে প্রণীত ব্রিটিশ উত্তর আমেরিকা অধ্যাদেশবলে পরিচালিত হত এবং এতে ও এর পরে প্রণীত আইনসমূহে ব্রিটিশ সরকারকে কিছু সাংবিধানিক ক্ষমতা প্রদান করা হয়েছিল।
নির্বাচিনী কর্মকর্তা বাদে ১৮ বা তার বেশি বয়সী সমস্ত কানাডীয় নাগরিক ভোট দিতে পারেন। জেলে বা অন্যত্র শাস্তিপ্রাপ্ত বাদে সকল যোগ্য ভোটার নির্বাচনে প্রার্থী হতে পারেন। কানাডার নির্বাচনী এলাকার নাম রাইডিং। এক রাইডিংয়ের অধিবাসী অন্যত্র ভোট দিতে পারেন না। কানাডাতে ভোটার উপস্থিতির হার উচ্চ। প্রায় ৭০% সাধারণত ভোটাধিকার প্রয়োগ করেন।
ব্রিটেনের রানী দ্বিতীয় এলিজাবেথ কানাডারও রানী হিসেবে স্বীকৃত। একজন গভর্নর জেনারেল কানাডাতে রানীর প্রতিনিধিত্ব করেন। তবে তার পদ মূলত আলংকারিক। প্রধানমন্ত্রী দেশের প্রধান নির্বাহী। তিনি আইনসভার কাছে দায়বদ্ধ। কানাডীয় আইনসভার নির্বাচন প্রতি ৫ বছর অন্তর প্রতিষ্ঠিত হয়। কেন্দ্রীয় ও প্রাদেশিক সরকার থেকে বিচারক নিয়োগ করা হয়।
ঐতিহ্যগতভাবে কানাডাতে দুইটি প্রধান জাতীয় রাজনৈতিক দল আছে। একটি কানাডার লিবারেল পার্টি এবং অপরটি কানাডার রক্ষণশীল পার্টি (অথবা প্রোগ্রেসিভ কনজার্ভেটিভ পার্টি) এবং ২০১১ সালের নির্বাচনে সামাজিক-গণতান্ত্রিক নতুন গণতান্ত্রিক পার্টি (NDP) রাজনৈতিক প্রক্রিয়াটি তাদের নিজস্ব প্রভাব প্রয়োগ করে। এরা যথাক্রমে উদারপন্থা ও রক্ষণশীল রাজনৈতিক চিন্তাধারার ধারক। প্রাদেশিক সরকারেও রক্ষণশীল ও প্রগতিবাদী বিভাজন আছে, তবে তারা জাতীয় দলগুলির সাথে অনেক ক্ষেত্রেই দ্বিমত পোষণ করেন। ১৯৯৩ সাল পর্যন্ত দুইটি দলই বেশ শক্তিশালী ছিল। এরা পর্যায়ক্রমে সরকারী ও বিরোধী দলে বসত। কিন্তু ১৯৯৩ সালে রক্ষণশীলেরা চরম পরাজয় বরণ করে এবং দলটির অস্তিত্ব হুমিকির সম্মুখীন হয়। কুইবেক বা কেবেকের ব্লক কেবেকোয়া নামের একটি রাজনৈতিক দল প্রধান বিরোধী দল হিসেবে আবির্ভূত হয়। ১৯৯৭ সালের নির্বাচনে তাদের বদলে রক্ষণশীল রিফর্ম পার্টির আবির্ভাব ঘটে। এরা পরবর্তীতে কানাডিয়ান অ্যালায়েন্স নামের একটি দলে সংযুক্ত হয়। কানাডিয়ান অ্যালায়েন্স ও প্রোগ্রেসিভ কনজার্ভেটিভ পার্টি একত্রিত হয়ে কনজার্ভেটিভ পার্টি গঠন করে।
দ্বিতীয়বিশ্বযুদ্ধের পর থেকে কেন্দ্রীয় সরকার কানাডীয় নাগরিকদের জন্য সামাজিক সেবার পরিমাণ বৃদ্ধি করেছে। চিকিৎসা সেবাতে ভর্তুকি দেওয়া হয়েছে, এবং পেনশন ও পারিবারিক ভর্তুকির ব্যবস্থা করা হয়েছে। প্রাদেশিক সরকারগুলিও এগুলিতে অংশ নিয়েছে। তবে প্রাদেশিক সরকারগুলি নিজেদের ক্ষমতা হ্রাসের ব্যাপারেও সচেতন। বিশেষ করে ফরাসিভাষী অধ্যুষিত কেবেকের সরকার ইংরেজিভাষী সংখ্যাগরিষ্ঠ জনগণের আধিপত্যের ব্যাপারে স্পর্শকাতর।
বৈদেশিক সম্পর্কের ক্ষেত্রে ঠান্ডা যুদ্ধের সময় কানাডা সাম্যবাদ বিরোধী শক্তির পক্ষে অবস্থান নিয়েছিল। দেশটি নেটোর সেনাবাহিনীতে সেনা সরবরাহ করেছে। তবে কানাডা কোন প্রধান সামরিক শক্তি হবার ব্যাপারে অভিলাষ ব্যক্ত করেনি। দেশটি জাতিসঙ্ঘের জোর সমর্থক এবং বিশ্বের বিভিন্ন সংঘাতপূর্ণ স্থানে শান্তি রক্ষাকারী বাহিনীতে নিজের সেনা পাঠিয়ে থাকে।
কিউবার রাজনীতি

বিংশ শতাব্দীর শুরুতে কিউবা মার্কিন যুক্তরাষ্ট্রের সুরক্ষায় একটি স্বাধীন রাষ্ট্র ছিল। ১৮৯৮ সালের স্পেনীয়-মার্কিনী যুদ্ধের পর যুক্তরাষ্ট্র কিউবা দখল করে এবং কিউবা মার্কিন মদতপুষ্ট একটি সরকার গঠন করে। ১৯০২ সালে দেশটি একটি ঐতিহাসিক পর্বে প্রবেশ করে, যার বৈশিষ্ট্য ছিল দুইটি স্বৈরশাসন এবং ভঙ্গুর গণতন্ত্র। ১৯৫৯ সালের পরে কিউবায় কমিউনিস্ট পার্টর নেতৃত্বে একদলীয় কমিউনিস্ট সরকার প্রতিষ্ঠিত হয়।
১৯৫৯ সালের ১লা জানুয়ারি কিউবান বিপ্লব কিউবাতে প্রজাতন্ত্রের পতন ঘটায়। ১৯৬১ সাল নাগাদ সরকারকে কিউবার কমিউনিস্ট পার্টি ও তার নেতা ফিদেল কাস্ত্রোর অধীনে সরকারকে কেন্দ্রীভূত করে ফেলা হয়। ১৯৭০-এর দশক পর্যন্ত কিউবার বিপ্লবী সরকার অবিধিবদ্ধ আইনি চুক্তি মোতাবেক চালিত হত। এ সময় ১৯৪০-এর সংবিধানকে উপেক্ষা করা হয়। নির্বাহী শাখা আইন জারি করত এবং বাস্তবায়ন করত। বিচার ব্যবস্থার আইন প্রত্যাখ্যান করার ক্ষমতা থাকলেও তা বাস্তবে কখনোই ঘটেনি।
১৯৭৬ সালে কিউবান সরকার একটি নতুন সংবিধান রচনা করেন যাতে কমিউনিস্ট শাসনব্যবস্থা বিধিবদ্ধ করা হয়। এই সংবিধানের অধীনে অনেকগুলি কমিটি, কাউন্সিল ও মন্ত্রণালয়কে সরকারের বিভিন্ন কর্মক্ষেত্রের দায়িত্ব দেওয়া হয়। এই ক্ষেত্রগুলিতে নাগরিকেরা সরকারের সিদ্ধান্তগ্রহণ প্রক্রিয়ায় নিজের মতামত ব্যক্ত করতে পারেন এবং সরকারও দ্রুততার সাথে সরকারি নীতি সংক্রান্ত তথ্য জনগণের কাছে পৌঁছে দিতে পারেন। সবগুলি রাজনৈতিক এককই পিসিসি এবং শেষ পর্যন্ত ফিদে কাস্ত্রোর কাছে জবাবদিহি করতে বাধ্য ছিল।
কিউবান বিপ্লব কেন্দ্রীয় গণতন্ত্রের প্রতিশ্রুতি দেয়। অর্থাৎ সরকার নিয়ন্ত্রিত সংস্থার মাধ্যমে জনগণ শাসনব্যবস্থায় অংশগ্রহণ করতে পারবে। কিউবার কমিউনিস্ট নেতৃত্বের মতে লাতিন আমেরিকার ঐতিহ্যবাহী গণতন্ত্রগুলি খুব সহজেই সামরিক একনায়কতন্ত্রে পরিণত হয় কিংবা দুর্নীতির শিকার হয়, যার ফলে গণতন্ত্র অর্থহীন হয়ে পড়ে। তাত্ত্বিকভাবে কিউবান সরকার এমন একটি কেন্দ্রশাসিত রাজনৈতিক কাঠামো তৈরি করে, যাতে প্রতিটি সরকারি নীতি বিষয়ক সিদ্ধান্তের ব্যাপারে জনগণের মতামত নেওয়া হয়। ফলে সামরিক স্বৈরতন্ত্র ও দুর্নীতি এড়ানো সম্ভব হয়। কিউবান কমিউনিস্টদের মতে এই পদ্ধতি গণতান্ত্রিক। তবে সমস্ত বড় সিদ্ধান্ত কাস্ত্রোই গ্রহণ করেন এবং জনমত গ্রহণ না করেই।
কিউবাতে সরকারি কাঠামোর বাইরে রাজনৈতিক সংগঠন কঠোরভাবে নিষিদ্ধ। পিসিসি ও কাস্ত্রো সংবাদসংস্থাগুলিকে নিয়ন্ত্রণ করেন এবং স্বাধীন রাজনৈতিক সমাবেশ নিরুৎসাহিত করেন। তবে দমন পীড়নের প্রকৃতি নির্ণয় করা কঠিন। কিউবান নাগরিকদের ঐকমত্যে পৌঁছানোর বা বিরোধী নেতা নির্বাচন করার কোন সুযোগ নেই।
গ্রেনাডার রাজনীতি

গ্রেনাডা কমনওয়েলথ অভ নেশনসের একটি স্বাধীন রাষ্ট্র। ব্রিটেনের রাজা বা রানী এখানকারও রাজা বা রানী এবং রাষ্ট্রপ্রধান। একজন গভর্নর জেনারেল রানীর প্রতিনিধিত্ব করেন। গ্রেনাডা ১৯৭৩ সালে সংসদীয় ব্যবস্থা ও লিখিত সংবিধান গ্রহণ করে। ১৯৭৯ সালে একটি কু-এর পর সংবিধানটি স্থগিত করা হয় এবং সংসদ ভেঙে দেওয়া হয়। ১৯৮৩ সালে আরেকটি কু হয় এবং মার্কিন যুক্তরাষ্ট্র সেনাবাহিনী দেশটিতে হস্তক্ষেপ করে। একটী অন্তর্বর্তীকালীন উপদেষ্টা কাউন্সিল গঠন করা হয়। ১৯৮৪ সালের ডিসেম্বরে সংবিধান ও সংসদীয় সরকার পুনঃপ্রতিষ্ঠা করা হয়। 
গ্রেনাডার আইনসভা দ্বিকাক্ষিক। ১৫ সদস্য বিশিষ্ট জনগণের ভোটে নির্বাচিত হাউজ অভ রেপ্রেজেন্টেটিভ্‌স এবং ১৩ সদস্যবিশিষ্ট সেনেট। হাউজ অভ রেপ্রেজেন্টেটিভস-এর সরকারি দলের নেতা গভর্নর জেনারেল কর্তৃক প্রধানমন্ত্রী নির্বাচিত হন। প্রধানমন্ত্রীর পরামর্শে গভর্নর জেনারেল মন্ত্রিসভা নির্বাচন করেন। গ্রেনাডার প্রধান রাজনৈতিক দলগুলি হল রক্ষণশীল নিউ ন্যাশনাল পার্টি, উদারপন্থী ন্যাশনাল ডেমোক্র‌্যাটিক কংগ্রেস, এবং ডানপন্থী গ্রেনাডা ইউনাইটেড লেবার পার্টি।
নিকারাগুয়ার রাজনীতি

স্বাধীনতার পর থেকে নিকারাগুয়াতে একটি প্রজাতান্ত্রিক সরকার ব্যবস্থা বিদ্যমান, যা একজন নির্বাচিত রাষ্ট্রপতি, একটি কংগ্রেস ও একটি সুপ্রিম কোর্ট নিয়ে গঠিত। তবে ঐতিহাসিকভাবে নির্বাহী শাখাটিই আধিপত্য বিস্তার করেছে। কংগ্রেস ও কোর্ট মূলত রাষ্ট্রপ্তির আদেশ মেনে চলে। রাষ্ট্রপতি সাংবিধানিক অধিকার স্থগিত করতে পারেন। সামরিক বাহিনীও অনেক সময় সিদ্ধান্তমূলক পদক্ষেপ গ্রহণ করেছে। মার্কিন যুক্তরাষ্ট্র দেশটির রাজনৈতিক ব্যবস্থাতে বিকৃতি সাধন করে। যুক্তরাষ্ট্র নিজের ক্ষমতাবলে দেশটিতে মার্কিন সেনা এবং মার্কিন বন্ধুভাবাপন্ন সরকার স্থাপন করে, ও বিপ্লব দমন করে।
১৯৩৬ থেকে ১৯৭৯ সাল পর্যন্ত সোমোসা পরিবার দেশটিতে আধিপত্য বিস্তার করে রেখেছিল। তারা দেশে একনায়কতন্ত্র চালু করেছিল। মার্কিন সহায়তা নিয়ে সমোসারা নির্বাচনে কারচুপি করে, মানবাধিকার লঙ্ঘন করে এবং অর্থনীতিতে লুটপাট চালায়। ১৯৭৯ সালে সান্দানিস্তা গেরিলারা বিপ্লবের মাধ্যমে এদের উৎখাত করে। সান্দানিস্তারা ১৯৯০ সাল পর্যন্ত ক্ষমতায় ছিল। একনায়কতান্ত্রিক না হলেও তারাও রাজনৈতিক প্রক্রিয়া কৌশলে নিয়ন্ত্রণ করত। ১৯৯০ সালে বিয়লেতা বাররিওস দে কামোররো-র রাষ্ট্রপতি হিসেবে নির্বাচনের মাধ্যমে নিকারাগুয়াতে গণতন্ত্রের চর্চা বৃদ্ধি পায়।
নিকারাগুয়ার বর্তমান সংবিধানটি ১৯৮৭ সালে প্রণীত হয়। এটি ১৯৯৫ ও ২০০০ সালে সংশোধন করা হয়। এতে ব্যক্তিস্বাধীনতা, শিক্ষ ও বাসস্থানের অধিকার, এবং নারীদের সমতার কথা উল্লেখ করা হয়েছে। সুপ্রিম নির্বাচনী কাউন্সিল ভোটার নিবন্ধন ও নির্বাচন পরিচালনা করে থাকে। এটি আগে স্বাধীন ছিল, তবে ২০০০ সালের এক সংশোধনীতে ক্ষমতাসীন সরকার ও প্রধান বিরোধী দলকে এর সদস্য নির্বাচনের ক্ষমতা দেওয়া হয়। নিকারাগুয়াতে ভোটাধিকার অর্জনের বয়স ১৬।
পানামার রাজনীতি

১৮২১ সালে স্পেনের কাছ থেকে স্বাধীনতা লাভের সময় থেকেই পানামাতে গণতান্ত্রিক ঐতিহ্য বিদ্যমান। পানামাতে ১৯০৩, ১৯৪৬ এবং ১৯৭২ সালে তিনবার সংবিধান রচনা করা হয়েছে। ১৯৮৩ সালে সংবিধানে বড় ধরনের সংশোধন আনা হয়। ১৮ বছর বা তদুর্ধ্ব বয়সের সব নাগরিকের নির্বাচনে ভোট দেওয়া বাধ্যতামূলক।
পানামার গণতান্ত্রিক ঐতিহ্যের বিপরীতে ১৯৩০-এর দশক থেকেই দেশটির সেনাবাহিনী দেশের রাজনীতিতে সক্রিয় অংশগ্রহণ করে আসছে। সামরিক বাহিনী ১৯৬৮ সাল থেকে ১৯৮৯ সাল পর্যন্ত সরকারের নিয়ন্ত্রণে ছিল। পানামার সরকারীভাবে কোন সেনাবাহিনী নেই। ১৯০৩ সাল থেকে মার্কিন সেনাবাহিনী দেশটির প্রতিরক্ষার দায়িত্বে নিয়োজিত। তবে ইতিহাসের বিভিন্ন সময়ে দেশের অভ্যন্তরে একটি সামরিক পুলিশ বাহিনী সবসময়ই বিদ্যমান ছিল। এটি বিভিন্ন সময়ে জাতীয় পুলিশ (১৯০৩-১৯৫৩), জাতীয় গার্ড (১৯৫৩-১৯৮৩), পানামা প্রতিরক্ষা বাহিনী (১৯৮৩-১৯৮৯), এবং গণবাহিনী (১৯৯০-) নামে পরিচিত।
১৯৪০-এর দশকের শেষ নাগাদ পুলিশ কমান্ডার হোসে আন্তোনিও রেমন রাষ্ট্রপতি বাছাই ও অপসারণের ক্ষমতা নিয়ে নেন। ১৯৫২ সালে তিনি নিজেই দেশের রাষ্ট্রপতি হয়ে যান। ১৯৫৫ সালে তাকে হত্যা করা হলে পুলিশ সরকারে সক্রিয় ভূমিকা থেকে বিরত হয়। কিন্তু ১৯৬৮ সালে দুইজন কর্নেল একটি সামরিক কু-এর মাধ্যমে রাষ্ট্রপতিকে উৎখাত করেন এবং পানামাতে ২২ বছর দীর্ঘ স্বৈরশাসনের সূচনা হয়। এসময় ওমার তোররিহোস এররেরা (১৯৬৯-১৯৮১), এবং মানুয়েল নোরিয়েগা (১৯৮৪-১৯৮৯) ছিলেন প্রধান রাষ্ট্রনায়ক। ১৯৮৯ সালে মার্কিন যুক্তরাষ্ট্র পানামা আক্রমণ করে নোরিয়েগাকে অপসারণ করে, সেনাবাহিনী ভেঙে দেয় এবং দেশটিতে বেসামরিক সরকার পুনঃপ্রতিষ্ঠিত করে।
সেন্ট কিটস ও নেভিসের রাজনীতি

Labour Party.png
সেন্ট কিটস ও নেভিস একটি স্বাধীন কমনওয়েলথ রাষ্ট্র। রাণী ২য় এলিজাবেথ এর রাষ্ট্রপ্রধান। একজন গভর্নর জেনারেল রাণীর প্রতিনিধিত্ব করেন। গভর্নর-জেনারেল প্রধানমন্ত্রী ও তার মন্ত্রিসভার পরামর্শ অনুসরণ করেন। প্রধানমন্ত্রী হলেন দেশের এককাক্ষিক আইনসভার সংখ্যাগরিষ্ঠ দলের নেতা। তিনি ও তার মন্ত্রিসভা দেশ চালান। আইনসভাতে আসনসংখ্যা ১৪। এদের মধ্যে ১১ জন জনপ্রতিনিধি নির্বাচনের মাধ্যমে নির্বাচিত হন এবং ৩ জন সিনেটরকে গভর্নর জেনারেল মনোনীত করেন। সবার কার্যমেয়াদ ৫ বছর।
আন্তর্জাতিকভাবে সেন্ট কিটস ও নেভিস ক্যারিবীয় সম্প্রদায় CARICOM এবং পূর্ব ক্যারিবীয় রাষ্ট্রসমূহের সংস্থার OECS সদস্য।
গুয়েতেমালার সংস্কৃতি

গুয়েতেমালার সংস্কৃতি-তে মায়া ও স্পেনীয় প্রভাব পড়েছে। এই দুই সংস্কৃতির প্রভাব দরিদ্র মায়ান গ্রামবাসী ও ধনী স্পেনীয় শহরবাসীর মধ্যে সুস্পষ্টভাবে বিভাজিত।
গুয়াতেমালা মায়া সভ্যতার কেন্দ্রস্থল। মায়া সভ্যতা একদা পার্শ্ববর্তী বেলিজ, পশ্চিম হন্ডুরাস, এল সালভাদর, ও দক্ষিণ মেক্সিকো পর্যন্ত বিস্তৃত ছিল। খ্রিস্টপূর্ব ১০০০ অব্দে এ সভ্যতার শুরু হয় বলে মনে করা হয়।
আমেরিকার সভ্যতাগুলির মধ্যে মায়া সভ্যতা ছিল অত্যন্ত অগ্রসর। বাণিজ্য ও কৃষি নেটওয়ার্ক প্রতিষ্ঠা করা ছাড়াও এই সভ্যতার লোকেরা একটি জটিল লিখন পদ্ধতি (মায়ান চিত্রলিপি) এবং অবিশ্বাস্যরকম নিখুঁত পঞ্জিকা উদ্ভাবন করেছিল। বিভিন্ন প্রত্নস্থলের ধ্বংসাবশেষ, যেমন - মানমন্দির, খাবারের গোলা, বিরাট মাঠ, ইত্যাদি দেখে প্রত্নবিদেরা মনে করেন মায়ারা ছিল একটি অর্থনৈতিকভাবে সমৃদ্ধ ও সংস্কৃতিবান জাতি।
কলম্বাস-পূর্ব মায়ান সমাজ একগুচ্ছ রাজবংশ শাসন করতেন। মায়াদের প্রাচীন ধর্মে বেশ কিছু দেবতা আছে, এবং এদের মধ্যে ইউম কাক্স বা ভুট্টা দেবতা সবচেয়ে গুরুত্বপূর্ণ, কেননা তিনি উদ্ভিদ ও প্রাণী উভয়ের উর্বরতা নিয়ন্ত্রণ করেন।
মায়ারা কিচিলা নামের একটি মদও উদ্ভাবন করেছিল। বর্তমান গুয়াতেমালান জনগণের প্রায় এক-তৃতীয়াংশ এটি এখনও নিয়মিত পান করে।
স্পেনীয় কোঙ্কিস্তাদোরদের আবির্ভাবের পর মিশ্র জাতি লাদিনোদের হাতে গুয়াতেমালার ক্ষমতা হস্তান্তরিত হয়। কিন্তু আমেরিকার অন্যান্য দেশের মত স্থানীয়দের সম্পূর্ণ উৎখাত না করে এরা খানিকটা অসহজভাবেই পাশাপাশি বসবাস করা শুরু করে। যদিও স্পেনীয় ভাষা সরকারী ভাষায় পরিণত হয় এবং স্কুলগুলিতে তা শেখা বাধ্যতামূলক, বিভিন্ন মায়ান ভাষা কখনোই হারিয়ে যায় নি, বরং আজও গুয়াতেমালার বিভিন্ন অঞ্চলে এগুলিতে মানুষ কথা বলে থাকে।
মায়া জাতির লোকেরা উজ্জ্বল রঙের ইয়্যাম-ভিত্তিক কাপড় পরে থাকেন, যার মধ্যে আছে ঢিলা বা cape, শার্ট, ব্লাউজ ও অন্যান্য পোশাক। প্রতিটি মায়া গ্রাম নিজস্ব বিন্যাসে কাপড় বুনে থাকে, ফলে পরনের কাপড় দেখেই ব্যক্তিটি কোন এলাকার তা বলে দেয়া যায়।
১৯৬০-এর আগে রোমান ক্যাথলিক ধর্ম ও আদিবাসী মায়া ধর্ম মিলিয়ে একটি সংকর ধর্ম দেশের সর্বত্র প্রচলিত ছিল। ১৯৬০-এর পরে শহর অঞ্চলে প্রোটেস্টান্ট ধর্ম মূল ধর্মে পরিণত হয়।
১৯৬০ সালে ধনী লাদিনো ও দরিদ্র গ্রামীণ মায়ানদের মধ্যে এক দীর্ঘ গৃহযুদ্ধ শুরু হয়। লাদিনোরা সামরিক সেনা ও সরকারের নিয়ন্ত্রণে ছিল বলে মায়ানদের ক্ষয়ক্ষতি হয় বেশি। গৃহযুদ্ধের কারণে মধ্যবিত্ত ও মধ্যপন্থীরা হয় দল বেছে নিতে কিংবা দেশ ছাড়তে বাধ্য হয়।
প্রায় ৩৬ বছর যুদ্ধ ও ১ লাখেরও বেশি লোক মারা যাবার পর ১৯৯৬ সালে একটি শান্তিচুক্তি স্বাক্ষরিত হয় এবং দেশটির অবস্থার ধীরে ধীরে উন্নতি হতে শুরু করে। তবে এখনও দুই পক্ষের মধ্যে চরম শত্রুতা বিদ্যমান, যদিও উভয়েই নিজেদেরকে গুয়াতেমালান বলেই পরিচয় দেয়।
জ্যামাইকার পরিবহন ব্যবস্থা

জ্যামাইকা ক্যারীবীয় দ্বীপপুঞ্জের একটি দেশ।
প্রধান নিবন্ধ: জ্যামাইকার রেলওয়ে
অন্যান্য দেশগুলোর মতই জ্যামাইকার রেলওয়ে ব্যবস্থা আগের মত আর প্রসিদ্ধ অবস্থানে নেই, যা পরিবহনের প্রধান ব্যবস্থা সড়কপথ দ্বারা বহুলাংশে প্রতিস্থাপিত হচ্ছে। জ্যামাইকায় প্রাপ্ত ২৭২ কিলোমিটার রেলওয়ের মধ্যে বর্তমানে মাত্র ৫৭ কিলোমিটার ব্যবহৃত হচ্ছে বক্সাইট পরিবহনের জন্য। ২০০৮ সাল থেকে, সড়কপথে বাড়তি যানবাহন ভিড়ের ফলে পুরাতন রেল লাইনগুলো পুনর্গঠন করা হচ্ছে।
2,438 to 3,047 m: 2
1,524 to 2,437 m: 1
914 to 1,523 m: 3
under 914 m: 5 (1999 est.)
914 to 1,523 m: 2
under 914 m: 23 (1999 est.)
ডোমিনিকার পরিবহন ব্যবস্থা

ডোমিনিকা হল ক্যারিবীয় সাগরে অবস্থিত উইন্ডওয়ার্ড দ্বীপের একটি দ্বীপরাষ্ট্র। বেশিরভাগ লোকজন মূলত ডগলাস-চার্লস বিমানবন্দর ব্যবহার করে ডোমিনিকায় পৌঁছে থাকে। এছাড়া পরিবহন হিসেবে ডোমিনিকায় সমুদ্র পথ ও স্থল পথ ব্যবহৃত হয়ে থাকে।
ডোমিনিকাতে দুইটি আঞ্চলিক বিমানবন্দর আছে, কিন্তু কোন আন্তর্জাতিক বিমানবন্দর নেই (১৯৯৯-এর হিসাব)। প্রধান বিমানবন্দর ডগলাস-চার্লস বিমানবন্দর, যা উত্তর-পূর্ব উপকূলে অবস্থিত ও পোর্টসমাউথ থেকে ৪৫ মিনিটের পথ। দ্বিতীয় বিমানবন্দর হল কেনফিল্ড বিমানবন্দর, যা দক্ষিণ-পশ্চিম উপকূলে অবস্থিত ও রোসো থেকে ১৫ মিনিটের পথ।
ডোমিনিকাতে প্রায় ৭৮০ কিমি দীর্ঘ মহাসড়ক ও সড়ক আছে।
ডোমিনিকাতে তিনটি সমুদ্র বন্দর আছে: উত্তরের পোর্ট্‌সমাথ, ও অঁস-দে-মে, এবং দক্ষিণের রোসো।
ডোমিনিকাতে কোন রেলপথ নেই। ডোমিনিকার একমাত্র রেলপথটি ছিল ৩৬ গেজ ফরেস্টি রেলপথ, যা ১৯১০ থেকে ১৯১৩/১৪ সাল পর্যন্ত পোর্টসমাউথ বন্দর থেকে রোসোর ৪৫ কিমি উত্তরে উত্তর লিওয়ার্ড উপকূলে যাত্রী পরিবহন করত।
আন্তর্জাতিক মহাকাশ স্টেশন

আন্তর্জাতিক মহাকাশ স্টেশন (, ) হলো পৃথিবীর নিম্ন কক্ষপথে অবস্থিত একটি বাসযোগ্য কৃত্রিম উপগ্রহ। এটি আন্তর্জাতিক মহাকাশ সহযোগিতায় পাঁচটি মহাকাশ গবেষণা সংস্থার একটি সমন্বিত প্রকল্প। এই পাঁচটি সংস্থা হচ্ছে:
অপরদিকে ব্রাজিল সরাসরি অংশ না নিয়ে নাসার সাথে স্থাপিত অন্য একটি চুক্তির মাধ্যমে আন্তর্জাতিক মহাকাশ স্টেশনের স্থাপনায় কাজ করে যাচ্ছে। ইতালি ইউরোপীয় মহাকাশ সংস্থার সক্রিয় সদস্য হওয়া সত্ত্বেও আন্তর্জাতিক মহাকাশ স্টেশনের কাজে সরাসরি অংশ না নিয়ে অনুরুপ কিছু চুক্তির মাধ্যমে কাজ করে। তবে ইতালির চুক্তিগুলো ইউরোপীয় মহাকাশ সংস্থার সাথে।
অন্যান্য সাবেক মহাকাশ স্টেশনের মত এটিও খালি চোখে পৃথিবী থেকে দেখা যায়। এটি প্রতিদিন ১৫.৭ বার পৃথিবীকে প্রদক্ষিণ করে। পৃথিবীতে করা সম্ভব না বা কঠিন এমন কিছু বৈজ্ঞানিক গবেষণা এখানে করা হয়ে থাকে।
 
এই অংশটি International Space Station programme § History and conception থেকে সংগ্রহ করা হয়েছে |
১৯৮০  সালের শুরুর দিক সোভিয়েত Salyut এবং Mir space stations  এর প্রতিপক্ষে NASA “ফ্রিডম” নামের একটি  মডিউলার  মহাকাশ স্টেশন উৎক্ষেপন করার  পরিকল্পনা করে| ১৯৮৪ সালে ইউরোপিয়ান স্পেস এজেন্সিকে(ESA) “ফ্রিডম স্পেস স্টেশন”  এ অংশগ্রহণের জন্য আমন্ত্রণ জানানো হয় এবং ইউরোপিয়ান স্পেস এজেন্সি(ESA) ১৯৮৭ সালে কলম্বাস গবেষণাগার(Columbus laboratory) কে সমর্থন জানায়| ১৯৮২ NASA “ফ্রিডম” স্পেস স্টেশনে অংশগ্রহণের জন্য জাপানকে অনুরোধ  করে এবং এই অনুরোধের প্রেক্ষিতে “ফ্রিডম স্পেস স্টেশন” এর অংশ হিসেবে  Japanese Experiment Module (JEM) বা, Kibō  এর ঘোষণা দেয় |
মুহম্মদ এনামুল হক

ড. মুহম্মদ এনামুল হক (২০ সেপ্টেম্বর ১৯০২ – ১৬ ফেব্রুয়ারি ১৯৮২) ছিলেন একজন বাঙালি শিক্ষাবিদ, ভাষাবিদ ও সাহিত্যিক।
এনামুল হক ১৯০২ সালের ২০ সেপ্টেম্বর তৎকালীন ব্রিটিশ ভারতের চট্টগ্রামের ফটিকছড়ি থানার বখতপুর গ্রামে জন্মগ্রহণ করেন। তার পিতা আমিনউল্লাহ ছিলেন একজন আলেম।
এনামুল হক বাংলা, ফারসি, আরবি ও উর্দু ভাষা শিক্ষা লাভ করেন বিদ্যালয়ে ভর্তির পূর্বেই। পরবর্তীতে তিনি রাউজান আর.আর.এ.সি. মডেল সরকারি হাই স্কুলে ভর্তি হন। সেখানে অধ্যয়নকালে তিনি প্রখ্যাত কবি ও সাহিত্যিক সৈয়দ ইসমাইল হোসেন সিরাজীর সংস্পর্শে আসেন। ১৯২৩ সালে এ প্রতিষ্ঠান থেকেই তিনি এন্ট্র্যান্স পরীক্ষায় উত্তীর্ণ হন এবং মোহসীন বৃত্তি অর্জন করেন। এরপর তিনি চট্টগ্রাম কলেজ থেকে ১৯২৫ সালে এফ.এ এবং ১৯২৭ সালে আরবিতে সম্মান সহ স্নাতক পাশ করেন।
১৯২৯ সালে কলকাতা বিশ্ববিদ্যালয় থেকে প্রাচ্যদেশীয় ভাষায় প্রথম শ্রেণিতে প্রথম হয়ে স্নাতকোত্তর সম্পন্ন করায় তিনি জগত্তারিণী স্বর্ণপদকে ভূষিত হন। এরপর তিনি বিশ্ববিদ্যালয় থেকে বৃত্তি নিয়ে সুনীতিকুমার চট্টোপাধ্যায়ের অধীনে বাংলায় সুফিবাদের ইতিহাসের উপর প্রায় ছয় বছর গবেষণা করেন এবং ১৯৩৫ সালে ডক্টরেট ডিগ্রি অর্জন করেন।
১৬ ই ফেব্রুয়ারি ১৯৮২ সাল।
সরকারি বিজ্ঞান কলেজ

সরকারি বিজ্ঞান কলেজ বাংলাদেশের ঢাকার ফার্মগেট এলাকায় অবস্থিত একটি সরকারি উচ্চ মাধ্যমিক শিক্ষাপ্রতিষ্ঠান। এই কলেজের নাম প্রথমে "ইন্টারমেডিয়েট টেকনিক্যাল কলেজ" ছিল। ৯ একর ভূমির উপর এই কলেজ স্থাপিত। ১৯৫৪ খ্রিষ্টাব্দে প্রতিষ্ঠিত এই কলেজে উচ্চ মাধ্যমিক পর্যায়ে শুধু বিজ্ঞান বিভাগে ও জাতীয় বিশ্ববিদ্যালয় এর অধীনে ডিগ্রিতে পাঠদান করা হয়।
কলেজটি ১৯৫৪ খ্রিষ্টাব্দে টেকনিক্যাল হাই স্কুল নামে যাত্রা শুরু করে। ১৯৬২ খ্রিষ্টাব্দে ইন্টারমেডিয়েট টেকনিক্যাল কলেজ হিসেবে পুনঃনামকরণ করা হয়। ১৯৮৫ খ্রিষ্টাব্দে বি.এসসি কোর্স চালুর মাধ্যমে "সরকারি বিজ্ঞান কলেজ" হিসেবে কার্যক্রম শুরু করে।
পঠিত বিষয়সমূহ: বাংলা, ইংরেজি, পদার্থবিজ্ঞান, রসায়ন, গণিত, জীববিজ্ঞান, তথ্য ও যোগাযোগ প্রযুক্তি।
মাধ্যমিক ও উচ্চ মাধ্যমিক শিক্ষা বোর্ড কর্তৃক জারিকৃত নীতিমালা অনুযায়ী ভর্তি করা হয়ে থাকে কলেজে। সরকার কর্তৃক নির্ধারিত বেতন ও ফি নেয়া হয়।
আটটি শাখায় ১২৫ জন করে ছাত্র এখানে পড়াশোনার সুযোগ পেয়ে থাকে। শাখাগুলোর নাম যথাক্রমে এ, বি, সি, ডি, ই, এফ, জি, এইচ। ভর্তির ক্রমানুসারে শিক্ষার্থীদের শাখাগুলোয় বিভক্ত করা হয়। বর্তমানে কলেজে প্রতি সপ্তাহে একটি কুইজ অনুষ্ঠিত হয়।
আকাশী নীল শার্ট, বাদামি রঙের প্যান্ট, কালো মোজা, কালো জুতা, আর শীতের সময়ে নীল সোয়েটার।
কলেজের দুটি ছাত্রাবাস রয়েছে।
১. কাজী নজরুল ইসলাম ছাত্রাবাস: সংখ্যা বর্তমানে ১৫০। ছাত্রাবাসটির বর্তমান ম্যানেজার মোঃ অলিউল্লাহ।
২. ড. কুদরত ই খুদা ছাত্রাবাস: আসন সংখ্যা ১৮০। ছাত্রাবাসটির বর্তমান ম্যানেজার মোঃ জামাল মিয়া।
শিক্ষার্থীদের যাতায়াতের জন্য দুটি বাস আছে।১.স্পন্দন-১ (চলাচলের রুট: ফার্মগেট থেকে সাইনবোর্ড)
২.স্পন্দন-২ (চলাচলের রুট: ফার্মগেট থেকে মিরপুর ১০)
প্রতিষ্ঠানটির কলেজ বার্ষিকী অনুরণন।
ছাত্রদের পড়াশোনার পাশাপাশি নৈতিক উন্নয়ন ও তাদের মাঝে নেতৃত্বের গুণাবলি বিকাশের লক্ষ্যে চালু আছে সরকারি বিজ্ঞান কলেজ বিএনসিসি প্লাটুন। এছাড়া ছাত্রদের সহশিক্ষা কার্যক্রমের অংশ হিসেবে কলেজের নিজস্ব :
এছাড়াও রয়েছে চেতনা পরিষদ এর একটি শাখা। নির্দিষ্ট কর্মসূচির সাথে পালন করা হয়ে থাকে।
মুহম্মদ নূরুল হুদা

মুহম্মদ নূরুল হুদা (৩০ সেপ্টেম্বর, ১৯৪৯) সত্তর দশকের একজন বাংলাদেশী প্রথিতযশা কবি। তিনি জাতিসত্তার কবি হিসেবেও পরিচিত। একই সঙ্গে তিনি একজন ঔপন্যাসিক ও সাহিত্য-সমালোচক। তার জন্ম ১৯৪৯ খ্রিষ্টাব্দে কক্সবাজার জেলায়। তার প্রকাশিত গ্রন্থের সংখ্যা অর্ধ শতাধিক। ১৯৮৮ সালে বাংলা কবিতায় উল্লেখযোগ্য অবাদনের জন্য তাকে বাংলা একাডেমী পুরস্কার এবং ২০১৫ সালে একুশে পদক প্রদান করা হয়। এছাড়াও তিনি বহু পুরস্কারে ভূষিত হয়েছেন। ২০২১ সালের ১৩ জুলাই তিনি তিন বছরের জন্য বাংলা একাডেমির মহাপরিচালক নিযুক্ত হন।
মমির অভিশাপ

মমির অভিশাপ ("") বেলজীয় কার্টুনিস্ট হার্জের "দুঃসাহসী টিন‌টিন" সিরিজের তেরোতম কমিক বই। বেলজিয়ামের ফরাসিভাষি দৈনিক লে সয়ার-এ এটির ধারাবাহিক প্রকাশ শুরু হয় ১৯৪৩ এর ডিসেম্বর থেকে, তখন বেলজিয়াম দ্বিতীয় বিশ্বযুদ্ধের নাজি সৈন্যদের দখলে। ১৯৪৪ সালের সেপ্টেম্বরে যখন মিত্রবাহিনী জার্মানদের হটিয়ে দেয়, কমিকসটির প্রকাশনা বন্ধ হয়ে যায়, কারণ তখন নাজিদের সহযোগিতা করার অভিযোগে হার্জের কাজের ওপর নিষেধাজ্ঞা নেমে আসে। দুবছর পর তিনি মুক্তি পান এবং এ গল্পটি প্রকাশিত হতে থাকে নতুন সাপ্তাহিক "টিনটিন" ক্রোড়পত্রে, সেপ্টেম্বর ১৯৪৬ থেকে এপ্রিল ১৯৪৮ পর্যন্ত। গল্পটির কেন্দ্রে আছে তরুণ সাংবাদিক টিনটিন ও তার বন্ধু ক্যাপ্টেন হ্যাডক এবং তাদের অপহৃত বন্ধু প্রফেসর ক্যালকুলাসের অনুসন্ধান, যার সাথে জড়িয়ে পড়ে এক রহস্যময় অসুখ, পেরুতে কাজ করা এক প্রত্নতাত্ত্বিক অভিযাত্রী দলের সদস্যরা যার শিকার।
"মমির অভিশাপ" ব্যবসাসফল হয় এবং পত্রিকায় প্রকাশের পরের বছর কাস্টরম্যান এটি বই হিসেবে প্রকাশ করে। এই গল্পের বাকি অংশ হার্জ শেষ করেন পরবর্তী কমিকস "সূর্যদেবের বন্দি"তে। ততদিনে টিনটিন সিরিজটি ফরাসী-বেলজীয় কমিকস ধারার অবিচ্ছেদ্য অংশ হয়ে উঠেছে। সমালোচকেরা এটিকে "দুঃসাহসী টিনটিনের" সেরা অভিযানগুলোর সারিতে স্থান দিয়েছেন এবং সিরিজের সবচেয়ে "ভয়ঙ্কর পর্ব" বলে আখ্যায়িত করেছেন। গল্পটি অবলম্বনে ১৯৬৯ সালে বেলভিজিয়ন স্টুডিওস তৈরি করে চলচ্চিত্র "টিনটিন অ্যান্ড দা টেম্পল অব সান" এবং এলিপস ও নেলভানা করে এনিমেটেড সিরিজ "দি অ্যাডভেঞ্চার্স অব টিনটিন" (১৯৯১)।
পোরশা উপজেলা

পোরশা উপজেলা বাংলাদেশের নওগাঁ জেলার অন্তর্গত একটি উপজেলা।
পোরশা উপজেলার উত্তরে সাপাহার উপজেলা, দক্ষিণে গোমস্তাপুর উপজেলা ও নিয়ামতপুর উপজেলা, পূর্বে পত্নীতলা উপজেলা ও মহাদেবপুর উপজেলা, পশ্চিমে ভারতের পশ্চিমবঙ্গ।
এই উপজেলার ইউনিয়ন সমূহ হল - 
১৭৯৩ সালে পোরশা অবিভক্ত দিনাজপুর জেলার থানা হিসেবে প্রতিষ্ঠিত হয়। পরবর্তীতে মালদা জেলার নবাবগঞ্জ মহকুমার একটি থানায় পরিবর্তিত হলেও দেশ ভাগের পর এটি অবস্থানগত কারণে নওগাঁ মহকুমায় অন্তর্ভুক্ত হয়। 
উচ্চ বিদ্যালয়
পোরশা উপজেলার অর্থনীতি মূলত কৃষিপ্রধান। বর্তমানে এখানে প্রচুর পরিমানে বিভিন্ন জাতের আম উৎপাদিত হয়।
উপজেলায় শিশা হাট, গাঙ্গুরিয়া হাট, মর্শিদপুর হাট ক্রয়-বিক্রয়ের পাইকারী এবং খুচরা সাপ্তাহিক হাট।
উইলিয়াম লাবভ

উইলিয়াম লাবভ ( ; জন্ম: ৪ঠা ডিসেম্বর, ১৯২৭) একজন মার্কিন ভাষাবিদ যিনি ব্যাপকভাবে প্রকরণবাদী সমাজভাষাবিজ্ঞানের শৃঙ্খলার প্রতিষ্ঠাতা হিসাবে বিবেচিত। তিনি উপভাষাতত্ত্বের ওপর কাজ করেন। তিনি মার্কিন যুক্তরাষ্ট্রের পেনসিলভেনিয়া বিশ্ববিদ্যালয়ের একজন অধ্যাপক ছিলেন। তিনি ২০১৫ সালে অবসর নেন, তবে গবেষণা চালিয়ে যাচ্ছেন।
উপভাষাতত্ত্ব

উপভাষাতত্ত্ব () ভাষাবিজ্ঞানের একটি উপশাখা যেখানে ভাষার ভৌগোলিক বৈচিত্র্য নিয়ে গবেষণা করা হয়।
উইলিয়াম লাবভ এই শাখার একজন প্রখ্যাত গবেষক।
গোমস্তাপুর উপজেলা

গোমস্তাপুর উপজেলা বাংলাদেশের চাঁপাইনবাবগঞ্জ জেলার একটি প্রশাসনিক এলাকা।বাংলাদেশ এর অন্যান্য উপজেলার নিজের নামে শহর থাকলেও গোমস্তাপুর এক্ষেত্রে ব্যতিক্রম ।গোমস্তাপুর উপজেলার প্রধান কার্যালয় রহনপুর শহর ।
এই উপজেলাটি মোট আয়তন ৩২৮.১৩ বর্গ কিলোমিটার। উপজেলার ভৌগোলিক অবস্থান উত্তর অক্ষাংশের ২৪°৪৪' এবং ২৪°৫৮' অক্ষাংশ ও পূর্ব গোলার্ধে ৮৮.১৩ এবং ৮৮.৫৮ দ্রাঘিমাংশের অবস্থিত। এর উত্তরে ভারতের পশ্চিমবঙ্গ ও পোরশা উপজেলা, দক্ষিণে শিবগঞ্জ উপজেলা ও নাচোল উপজেলা, পূর্বে নিয়ামতপুর উপজেলা ও নাচোল উপজেলা, পশ্চিমে ভোলাহাট উপজেলা ও শিবগঞ্জ উপজেলা ও ভারতের পশ্চিমবঙ্গ।
এক সময় এই অঞ্চলে রাজার গোমস্তারা বসবাস করতো, সে সময় থেকে এই উপজেলার নাম গোমস্তাপুর রাখা হয়। চাঁপাইনবাবগঞ্জ জেলার গোমস্তাপুর উপজেলা ৮ টি ইউনিয়ন নিয়ে ১৯১৭ সালের ১৫ জুলাই প্রতিষ্ঠা হয়। ঐ সালের ২১ সেপ্টেম্বর গেজেট বিজ্ঞপ্তি প্রকাশিত হওয়ার পর ১৯১৮ সালের ১ জানুয়ারি থেকে আনুষ্ঠানিকভাবে গোমস্তাপুর থানার কার্যক্রম চালু হয়। এই এলাকার ইতিহাস পর্যালোচনায় দেখা যায় যে গোমস্তাপুরের সভ্যতা বহুপ্রাচীন। এছাড়াও এ এলাকায় কিছুক্ষুদ্র জাতিসত্বা বসবাস করে যাদের নিজস্ব ভাষা ও সংস্কৃতি রয়েছে।
১৯৭১ সালে মহান মুক্তিযুদ্ধ চলাকালীন গোমস্তাপুর উপজেলা ৭ নং সেক্টরের অধীনে ছিল। পাক সেনারা রহনপুর এ. বি. সরকারি উচ্চ বিদ্যালয়ে গড়ে তোলে সেনা ক্যাম্প। অত্র এলাকার মুক্তিযোদ্ধারা ১৯৭১ সালের ১১ ডিসেম্বর লেফটেন্যান্ট রফিকের নেতৃত্বে পাক সেনাদেরকে বিতাড়িত করতে সক্ষম হন। সেই থেকে গোমস্তাপুর উপজেলা মুক্তিযোদ্ধা কমান্ডের উদ্যোগে প্রতিবছর ১১ ডিসেম্বর দিনটিকে রহনপুর মুক্ত দিবস হিসেবে পালন করা হয়।
গোমস্তাপুর উপজেলার ভূ-প্রকৃতি ও ভৌগোলিক অবস্থান এই উপজেলার মানুষের ভাষা ওসংস্কৃতি গঠনে ভূমিকা রেখেছে। বাংলাদেশের দক্ষিণ-পূর্ব অঞ্চলে অবস্থিত এইউপজেলাকে ঘিরে রয়েছে ভারতের পশ্চিমবঙ্গ রাজ্য, চাঁপাইনবাবগঞ্জ তথা রাজশাহী বিভাগের অন্যান্য উপজেলাসমূহ। এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায়। যেমন কথ্য ভাষায় মহা প্রাণধ্বনি অনেকাংশে অনুপস্থিত, অর্থাৎ ভাষা সহজীকরণের প্রবণতা রয়েছে। এ উপজেলায় সাঁওতাল, মুন্ডা, ওঁরাও, মাহালী প্রভৃতি আদিবাসী জনগোষ্ঠীর বসবাস লক্ষ্য করা যায়। এবং এসব জনগোষ্ঠির স্বতন্ত্র ভাষা ও সংস্কৃতির প্রভাব আশে পাশের অঞ্চলেও বিশেষ ভাবে লক্ষনীয়।
এই উপজেলা রহনপুর পৌরসভা এবং নিম্নোক্ত ০৮ টি ইউনিয়ন পরিষদ নিয়ে গঠিত - 
২০১১ সালের আদমশুমারী অনুযায়ী এই এলাকার জনসংখ্যা ২,৪০,১২৩ জন; এর মধ্যে পুরুষ ১,২২,৩২৫ জন ও মহিলা ১,১৭,৭৯৮ জন। এখানে মুসলিম ২,২২,৫৬৮ জন, হিন্দু ১৪,৪২০ জন, বৌদ্ধ ১,৬২৪ জন, খ্রিস্টান ৫০ জন এবং অন্যান্য ১,৪৬১ জন।
নাচোল উপজেলা

নাচোল উপজেলা, বাংলাদেশের চাঁপাইনবাবগঞ্জ জেলার একটি প্রশাসনিক এলাকা।ইলামিত্রের স্মৃতি বিজড়িত এই এলাকা বর্তমানে শিক্ষা ও যোগাযোগ ব্যবস্থায় ব্যাপক উন্নতি লাভ করেছে।
২৮৩.৬৮ বর্গকিলোমিটার আয়তনের এই উপজেলার উত্তর-পশ্চিমে গোমস্তাপুর উপজেলা, দক্ষিণ চাঁপাইনবাবগঞ্জ সদর উপজেলা, পূর্বে তানোর উপজেলা ও নিয়ামতপুর উপজেলা। মহানন্দা, হাজারদিঘী, দামুস বিল ইত্যাদি এ এলাকার উল্লেখযোগ্য নদী ও খাল।
১৯৪৯ সালে ইলা মিত্রের নেতৃত্বে সমগ্র নাচোলে তেভাগা আন্দোলন ছড়িয়ে পড়ে। নাচোলের কৃষকরা বিশেষ করে সাঁওতালরা ছিল এই আন্দোলনের মূল চালিকাশক্তি। এই আন্দোলন “নাচোল আন্দোলন” বা “নাচোলের কৃষক আন্দোলন” নামেও পরিচিত।
১৯১৮ সালে প্রতিষ্ঠিত নাচোল থানা ১৯৮৪ সালে উপজেলায় উন্নীত হয়। একটি নাচোল সদর পৌরসভা ও ৪টি ইউনিয়নের সমন্বয়ে গঠিত। ৫.১৫ বর্গ কিলোমিটারের নাচোল শহর দুটি মৌজা নিয়ে গঠিত।
১,৪৬,৬২৭ জন। উল্লেখযোগ্য উপজাতি সাঁওতাল। সাক্ষরতার গড় হার ৬৮.০৫%।
নাচোল শহরের জনসংখ্যা প্রায় ৭৩৯১ জন; পুরুষ ৫৩.২%; মহিলা ৪৬.৮% জনসংখ্যার ঘনত্ব প্রতি বর্গ কিলোমিটারে ১৫৪০ জন।
নাচোল উপজেলা বরেন্দ্র অঞ্চলভুক্ত হওয়ায় এবং জনবসতি অনেক কম হওয়ায় শিক্ষা প্রতিষ্ঠান আশপাশের উপজেলা থেকে তুলনামূলক কম।কিন্তু বিগত কয়েক বছর ধরে এই উপজেলা তাদের শিক্ষাব্যবস্থায় অনেক অগ্রগতি লাভ করেছে। জেলার শ্রেষ্ঠ প্রতিষ্ঠান এশিয়ান স্কুল এন্ড কলেজ এই উপজেলায় অন্তর্ভুক্ত। এ উপজেলায় কলেজ ৮টি, মাধ্যমিক বিদ্যালয় ২৮টি, সরকারী প্রাথমিক বিদ্যালয় ৩৮টি, বেসরকারী প্রাথমিক বিদ্যালয় ৪৭টি।
কলেজের তালিকা
মাধ্যমিক বিদ্যালয়ের তালিকা
নাচোল উপজেলা সদরের মাধ্যমিক শিক্ষা প্রতিষ্ঠান সমূহঃ
কৃষকদের মধ্যে ৩০% ভূমিহীন, ৩৯% প্রান্তীয়, ২৫% মধ্যবিত্ত এবং ৬% ধনী। এখানে মাথাপিছু জমির পরিমাণ ০.১৬ হেক্টর।
প্রতি হেক্টর প্রথম শ্রেনীর কৃষি জমির মূল্য ২০,০০,০০০ থেকে ৩০,০০,০০০ টাকা।
১৫টি হাট-বাজার এবং ৬টি মেলা (নাচোল দুর্গাপূজা মেলা উল্লেখযোগ্য)।
ব্রাক, প্রশিকা, কারিতাস, আশ্রয়, বাংলাদেশ ইসলামিক ইয়থ সোসাইটি (বাইস)।
মসজিদ ৩৬৭টি এবং মন্দির ৪টি।